
3Cos ta ofrece trankiCidad, 



Pa mass informacion yama 582 7252 


DESPUES di e yobida fuerte diasa- 
bra anochi, Aruba a pensa cu ta bay 
yobe atrobe. Pero diadomingo un shelo 
basta scur a spanta hopi hende.Y berdad 
awa a basha den oranan di mainta pa mer- 
dia na diferente area di Aruba. 

Dialuna ainda lo por spera un tiki yobida 
aki-aya y lama lo keda poco bruto te di- 
aranson, segun Meteo. 


Pa 18 d october 
Aruba mester duna 
Hulanda mas daridad 

Sigui lesa na pagina 2 

Pa 18 di october Aruba mester duna Hulanda mas daridad 



LOKE cu Prome Minister Wever Croes a core declara dia- 
bierna mainta, relaciona cu e KB, y loke cu Secretario di 
Estado Raymond Knops di su banda a bisa, tin e pueblo di 
Aruba confundi. 

Minister Plenipotenciario Besaril a sali for di reunión di 
Conseho di Minister di Reino bisando cu oposicion por wel 
di warda e boternan di champañanan cu nan tabatin pa 
celebra, pasobra e KB a wordo kita di mesa. Y te cu den fin 
di siman e prome mandatario a keda insisti cu e no sa nada 
di un “deadline” poni pa cumpli cu cierto condicionnan. 
Awendia Shi Maria mes por subi internet y busca informa- 
cion di e otro banda y esaki a sosode tambe pasobra Knops 
a duna un declaracion den cual el a expresa publicamente 
cu e (Hulanda) no ta feliz cu e situacion. 

Manera por corda, adelantando decisionnan cu mester 
wordo tuma den e reunion menciona, Gobierno di Aruba a 
manda un carta pa Gobierno Hulandes informando cu e ley 
di LAft pasa den Parlamento no ta wordo manda pa Gober- 
nador pa wordo ratifica. Sinembargo esaki no ta duna Hu- 
landa ningun siguransa cu despues cu pacifica Hulanda, e 
ley aki no ta wordo manda toch pa Gobernador. P’esey nan 
kier un siguransa mas concreto, esta un concepto nobo cu 
mester bay Parlamento. 


Den un declaracion duna na prensa na su salida, Raymond 
Knops a bisa cu e ta malcontento pa e forma cu Parlamento 
di Aruba a trece cambio den e ley di LAft, poniendo e Cole- 
gio di Supervision di Conseho di Minister di Reino comple- 
tamente un banda. “Mi no tabata contento cu esey y ainda 
mi no ta contento. A dal un paso den e bon direccion si pa- 
sobra Gobierno a declara cu no ta manda esaki pa Goberna- 
dor pa wordo ratifica .... pero e ta keda ey y semper nan por 
mand’e bek pa Gobernador. Ami kier kit’e completamente 
for di mesa,” Knops a bisa. 

Tur cos ta draai cu mester por confia cu Aruba ta mantene 
su mes na e normanan palabra. Esaki, manera por corda, 
ta e normanan cu a keda palabra den e Protocol di novem- 
ber, 2018 y pa cual pa final di e aña ey mester a keda ancra 
via di un ley pasa den Parlamento. Sinembargo a tarda y fi- 
nalmente e aña’ki a pasa e LAft pero cu ta diferente na loke 
cu a keda palabra den e Protocol di november 2018. Esaki 
ta loke tin Knops hopi rabia. Esaki ta causa cu Aruba, den 
prestamonan cu ta haci mester paga un porcentahe halto 
diinterest. 

“Nos a duna nan mas tempo. Pero mi no por bisa cu mi ta 
contento cu e actuacion di Aruba. Nos a palabra cu pa e 
Conseho di Minister di Reino di dia 18 di october mester tin 
e claridad.” 

Gabinete Wever Croes a 
converti Parlamento den 
un servicio di ir bode f pa CFT 


Pa: Victor (Toko) Winklaar 


Parlamento di Aruba, pero cu enfasis riba e tres fraccionnan 
cu ta sostene Gobierno, lo tin cu yega Parlamento prome cu 
dial8 di october benidero, pa guli un amienda di cambio cu 
nan a aproba tres luna pasa y traha un ley di LAFT nobo 
manera e concepto tabata oficialmente. 

Un desaroyo sin duda historico, un desaroyo cu na cualkier 
pais caminda Parlamentarionan ta respeta nan mes, 
kendenan realmente ta kere den integridad di e Parlamento, 
nan lo a entrega nan retiro p’e humiyacion aki of por a 
manda Gobiemo cas al instante. 

E ta un “wishfull thinking”, ya cu ta conoci cu e tres 
fraccionnan cu ta sostene Gabinete Wever Croes, tin dos 
aña ta trahando segun un programa stipula pa Conseho di 
Minister, riba kico nan tin cu haci, riba cual reunion tin cu 
wordo yama y ki dia y hasta con nan tin cu vota. 

No ta for di awor ta conoci cu tin Parlamentario, kende a 
wordo ordena pa manda yama un reunion di Parlamento 
dor di su Minister y hasta guia riba un serie di pregunta cu 
e mester a haci. 

Nunca antes por a corda un desaroyo manera cu Parlamento 
di Aruba ta pasando aden actualmente caminda nan ta 
wordo trata dor di nan mesun Gobierno, como un set di 
mucha manda, cu tin cu obedece tur loke Gobiemo kier 
haci of laga di haci. 

E desaster aki cu Gabinete Wever Croes ta haciendo cu e 
pais, pero tambe cu e organo cu mester controla su maneho, 
ta di lamenta ya cu e ta creando un percepcion di Parlamento 
di Amba, cu bou di circunstancianan normal, nunca a existi. 
Parlamento t’e organo pa controla Gobierno y Parlamento 
tin tur poder di manda un Gobierno cas si e haya cu esaki tin 
cu pasa, pero pa casi dos aña ta conoci e tendencia caba cu 
miembronan di e tres fraccionnan cu ta sostene Gobiemo 
actual, ta funcionando mas for di oficina di e Ministeman 
cu nan tin cu controla cu for di e propio Parlamento. 

Tres luna pasa e tras fraccionnan cu ta MEP, POR y RED 
a aproba e ley di LAFT caminda a introduci un cambio 
sigur interesante a base di un amienda, caminda ta kita tur 
autoridad for di CFT cu na lugar di raporta na Conseho di 
Minister di Reino, e comision di supervision tin cu raporta 
na Parlamento di Amba. 


Prome Minister Evelyn Wever Croes tin tres luna ta cana 
pariba pabou cu e ley aki den su tas, na lugar di manda 
esaki pa Gobernador firma y e wordo oficialisa loke ta 
confirma cu su persona tabata sa masha bon cu loke e tabata 
haciendo, tabata contra su propio decision. 

Prome Minister a firma un protocol riba ultimo dia net 
prome cu reunion di Conseho di Minister di Reino, caminda 
a bay di acuerdo cu Hulanda, cu CFT lo sigui pa duracion 
di e actual administracion y e acuerdo aki ta carga firma di 
Minister di Finansa tambe. 

Parlamento tabata na altura di esaki, for di momento cu a 
bira conoci cu e protocol a wordo firma entre Gobiemo di 
Amba y Gobiemo di Hulanda, pero ningun reunion a wordo 
yama, ningun iniciativa e tres fraccionnan a tuma pa yama 
Prome Minister y Minister di Finansa bin duna cuenta na 
Parlamento. 

Ora cu algun miembro di e fraccion mas grandi cu ta sostene 
Gobiemo, esta MEP a dicidi cu nan si ta bay cambia cos, no 
a ripara of sikiera a considera unda e cambio aki lo conduci 
y cu awor a bira un humiyacion nunca bisto den mundo 
politico den Reino Hulandes. 

Un humiyacion cu lo bay bira ainda mas pio ora cu nan 
lo tin cu bolbe bay trata e ley di LAFT den su concepto 
original, prome cu dia 18 di october benidero. 

Sinembargo ora cu analisa e mentalidad manera un mucha 
cu Minister Plenipotenciario Guilfred Besaril a demostra 
diabiema ultimo, e ta cuadra den henter e comedia cu Amba 
tin actualmente como Gobiemo. 

Segun declaracion di Besaril capta den prensa Hulandes, 
el a mustra cu na Amba oposicion tabata cla pa celebra cu 
champagne, pero cu fraccion di AVP lo tin cu warda esakinan 
ya cu e KB no a wordo impone riba Gabinete Wever Croes. 

Un observacion ridiculo cu no tabata cuadra p’e ocasion, 
confirmando cu su Gobiemo di Amba, ta mira tur e 
desaroyonan aki, for di un perspectiva di no kibra cabes na 
lugar di actua segun e posicion cu e tin na Den Haag. 
Algun siman despues di abisti bachi cu dashi, shimis elegante 
cu sombre, e tres fraccionnan cu ta sostene Gobierno lo tin 
cu bin bek riba orden di Gobiemo pa bolbe wordo humiya 
manera un gmpo di marioneta, kendenan no tin suficiente 
caracter pa lanta para y manda Gobiemo cas. 

Rene Herdé: 

Chaos den enseñansa pa falta di 
daridad, confiansa y comunicacion 



NORMALMENTE enseñansa ta un 
area di trankilidad y continuidad cu 
Bo por conta riba dje. Ora tin intrank- 
ilidad den enseñansa, mester tin un 
bon motibo. 

Den palabra di maestronan di scol 
mes, e intrankilidad den enseñansa 
aworaki tin un causa: E Minister di 
Enseñansa. 

Ta pesey diferente grupo di maestro di 
scol, na diferente momento den ultimo 
aña, a pidi atencion p’e situacion criti- 
co den enseñansa. Awor nan ta pidi pa 
retiro di e Minister di Enseñansa mes. 
E exigencia p’e Minister tuma su re- 
tiro ta inusual y e ta un señal cu ya no 
ta wak posibilidad pa traha cun’e. Ta 
con a yega asina leu? Ta kico a sosode 
cu den apenas dos aña enseñansa ta 
den e chaos aki? Na palabra drs. Rene 
(Baba) Herde. 

CHAOS DEN ENSEÑANSA 

Pakico ta caracterisa e situacion den 
enseñansa como uno caotico. Buscan- 
do splicacion a yega n’e siguiente mo- 
tibonan cu maestronan mes ta mencio- 
na: falta di atencion pa problemanan 
serio na tur nivel di enseñansa. 
Scolnan cu pa prome biaha desde 1965 
a cuminsa aña di scol sin ta sigur di 
cua plan o curiculo lo usa. Pa prome 
biaha for di 2008 tin alumnonan cu 
ta habri aña di scol sin ta sigur cu tin 
lugar na scol. Maestronan di scol cu 
no sa a base di cua regla nan lo wordo 
paga. 

Problemanan den scolnan cu ta djis 
wordo neglisha y hala un banda. 


eta di Minister pa “digitalisa ense- 
ñansa” no ta nada nobo y revoluciona- 
rio manera e ta pretende, pero hasta 
e meta aki no ta alcansabel, pasobra 
scolnan a mustra riba e falta di inter- 
net, computer, programanan digital 
y training necesario pa por traha den 
forma digitalisa y organisa. 

Segun Rene Herde, esaki ta djis parti 
di e reclamonan concreto di maestro- 
nan di scol. Ta logico cu tur e puntonan 
aki mester a wordo atendi prome cu 
scol a habri, pero a neglisha esakinan. 
E consecuencia di esaki t’e inclaridad, 
inseguridad y intrankilidad pa ense- 
ñansa den mucho hopi scol. 

Ora un organisacion falta asina hopi 
punto esencial, e no por funciona bon. 
E ta funciona caotico. Tin falta di 
maneho y desicion cla cu tur hende 
sa y ta compronde. E falta di claridad 
y inseguridad aki a crea e situacion 
caotico den enseñansa. Apesar di e es- 
fuerso y bon boluntad di masha hopi 
maestro di scol den henter enseñansa, 
nan falta e claridad di maneho y sos- 
ten pa ehecuta esaki cu nan mester 
haya di gobierno! 

DIRECION y DIALOGO 

Enseñansa ta un area di maneho cu 
tin dos instrumento esencial na su dis- 
posicion: claridad di direccion y dia- 
logo cu trahadornan den enseñansa. 
Bon maneho pesey ta bin di con bon 
ta comunica e metanan di enseñansa 
y con bon ta comunica cu trahadornan 
pa logra e metanan aki. 

Enseñansa ta un organisacion asina 
grandi, cu metanan di largo plaso, cu 
asina hopi detaye y asina hopi hende 
envolvi, cu ta exigi bon comunicacion 
continuo y na tur nivel. 

Enseñansa ta rekeri planificacion di 
largo plaso, di aña pa aña, di luna pa 
luna, di siman pa siman. 


Bon enseñansa ta sosode ora tur e 
hendenan envolvi, alumno, maestro y 
asistente, mayor, specialista y admin- 
istradornan, traha den forma coordina 
pa logra metanan cu a acorda. 

Pesey enseñansa ta rekeri claridad di 
e metanan a largo plazo, pa por coordi- 
na trabou y e accionnan di corto plazo. 
Pero ora no tin claridad riba e meta- 
nan, maestro, alumno, scolnan no tin e 
informacion y sosten cu nan tin mester 
pa actua den forma coordina. 

E claridad y sosten aki cu e Minister y 
su specialistanan mester duna, no tey! 
A1 contrario, e Minister a crea inclari- 
dad y incertidumbre den e dos añanan 
cu a pasa. E comunicacion continuo y 
cu tur nivel den enseñansa, no tabatey 
of a caba na nada. Enbez di dialogo, e 
Minister a neglisha loke el a tende, e 
ta sorprende hende cu su desicionnan 
unilateral, e ta duna instruccion robez 
pa despues culpa otro di a compronde 
malo. No tabatin un dialogo habri, di 
scucha bon y di inclui tur opinion den 
un forma balansa y racional den tuma- 
mento di desicion. Cu e falta di clari- 
dad y dialogo, e Minister a bruha tera 
y haci comunicacion normal imposibel. 
Dos aña largo maestronan a purba te 
ora nan no tabata por mas y a perde 
tur confiansa den e Minister di Ense- 
ñansa. 

Mei-mei di falta di claridad riba fu- 
turo cercano riba forsa di compra pa 
mayoria di nos cumindad, preocupa- 
cion serio den comercio, tension serio 
entre Aruba y Hulanda, preocupacion 
p’e falta di integridad y abuso di pod- 
er den Gobierno, tin e chaos aki den 
enseñansa tambe. 

E bastion di seguridad y speransa pa 
futuro ta tambalea. Nos enseñansa ta 
den crisis serio! Y ainda nos no a papia 
di e contenido desea, mehoracion di 
resultadonan y e necesidad di renoba- 
cion, drs. Rene (Baba) Herde a finalisa 
su comentario. 

Basketbolista Canades cendena 
pa un maleta cu droga so 


DI e 35 kilo di marihuana cu Ministerio 
Publico a acusa e hoben basquetbolista Ca- 
nades cu el a trata di drenta Aruba cun’e, 
na final el a keda condena pa solamente 
loke tabatin den su maleta. 

Denzel Lynch Blair durante tratamento di 
e caso, y su Abogado mr. Illes tambe a trece 
esaki dilant, cu un maleta so tabata di dje. 
Y cu esaki facilmente por wordo verifica 
door di controla e informacionnan ora cu el 
a check-in na Canada. 



Esaki ta indica cu mester tin mas hende 
riba e mesun vuelo cu tambe a trece droga, 
probablemente pa e mesun doño di e mari- 
huana transporta door di e hoben Canades 
aki. E hecho aki a tuma luga na luna di 
februari ora cu door di actuacion sospecho- 
so bista a cay riba Blair. A hal’e un banda 
y a cuminsa haci investigacion. E1 a actua 
straño for di prome instante ora cu el a bisa 
cu e maleta cu e tabatin cun’e no ta di dje. 
Pero den e maleta ey a haya marihuana y 
tambe den uno cu el a mustra riba dje riba 
e sistema di ekipahe. 

Pero Hues a bisa cu e ta haya legalmente 
proba cu el a yega Aruba cu solamente un 
maleta cu marihuana. Pues no ta proba cu 
e otro maletanan ta di dje of cu el a bini cu 
nan Aruba. Aunke por ta cu e mesun cu 
a dun’e e orden, tabatin mas hende riba e 
vuelo ey. 

Corte a tene cuenta cu e seriedad di e hecho, 
e problemanan cu droga ta trece pa comu- 
nidad, e cantidad di droga confisca y cir- 
cumstancianan personal di e acusado aki. 


Tabatin un problema si, pasobra Corte no por a saca afo cual 
maleta ta pertenece na e acusado: uno tabatin casi 11 kilo 
den dje y e otro casi 12 kilo. 

Pero no ta importa, ya cu segun maneho di Corte Superior, 
ora cu ta papia di mas cu 10 kilo, e castigo ta rond di 21 
luna. Den e caso aki OM a pidi 20 luna pero pa 35 kilo, y te- 
niendo cuenta cu e ta responsabel pa un maleta so, a impone 
18 luna. 

E acusado no a keda contento ya cu e tabatin speransa cu ta 
lague liber pa e bolbe su pais. 


Invitacion 

Reunion General di Participante 2019 

Fecha: diaranson, 2 di oktober 2019 
Ora: 7:00 p.m. - 8:30 p.m. 

Lugar: Cas di Cultura 

Bo ta un participante of pensionado di APFA? 

E ora bo ta cordialmente invita pa e Reunion General di Participante 
2019. 

Durante e reunion lo bo haya informacion di e desaroyonan di bo 
fondo di pensioen y presentacion di e Relato Anual 2018. 

E reunion lo ta interactivo; pa por participa activamente nos ta pidi bo pa por 
fabor trece bo celular of tablet. 

Registracion ta rekeri un identificacion valido y ta cuminsa 6:00 pm. 

•iji-apfa 

Seroe Blanco 4, Oranjestad Aruba | (297) 525 2732 | www.apfaruba.org 

FACT Team ta mehora trato di salud mental na Aruba 


DIABIERNA mainta, Minister di Salud, 
Dangui Oduber a anuncia oficialmente e lans- 
amento di FACT Team. Esaki ta un proyecto 
cu Gobierno di Aruba, hunto cu Sociaal Crisis 
Plan ta financia pa esaki. 

A traha riba dje den e ultimo lunanan. Busca 
tur e profesionalnan cu tin mester di dje. A 
busca psikiatra, a busca psicologonan, a busca 
enfermeronan. E intencion ta cu e FACT Team 
aki ta bay duna e servicio ambulatorio na mu- 
cha y hobennan cu tin problema di adiccion y 
tambe tin problemanan mental. 

FACT Team sigur ta un bunita proyecto segun 
e mandatario. Esaki ta demostra cu e gobierno 
aki ta duna atencion na e ser humano. A pone 
den nan programa di gobernacion, cu e hende 
ta central y sigur cu e FACT Team ta demostra 
esaki. 

FACT Team lo ta disponibel 24 ora pa dia. Ta 
bay tin un number central cu ta bay ta atendi 
den oranan di trabao y tambe despues di or- 
anan di trabao. 

Ta bay tin un crisis opvang center, na momen- 
to cu famianan tin un persona cu tin problema 
cu adiccion, sea un mucha, un hoben of un per- 
sona cu problemanan mental, e por yama e 
number aki. 

FACT Team ta sali e ora ey bay na e adres, 
haci un opname, wak kico ta e situacion, con 
urgente e situacion ta. Si ta un caso cu por 
atende den forma ambulante, den e caso di e 
FACT Team, ta trat’e e ora ey. 

Si ta un caso cu no por trat’e ambulante, ta 
verwijs’e na FMAA na Sero Colorado of na Re- 
spaldo, cu obviamente ta den bon cooperacion 
cu nan. Esaki ta un esfuerso conhunto cu a haci 
e ultimo lunanan aki, pa set up FACT Team. 
FACT Team ta algo nobo pa Aruba y nunca an- 
tes a haci’e. 




Ta pesey e ta asina importante pa 
haci e anuncio aki na comunidad di 
Aruba, pa asina comparti e noticia 
positivo. Gobierno ta bay duna es- 
nan mas vulnerabel den nos comu- 
nidad, e atencion cu nan merece. 
Tin hopi hoben cu ta sufriendo di 
adiccion. Tin hopi hoben ta suf- 
riendo di problemanan mental. E 
ta un problema creciente. E ta un 
problema di nos tur cu nos mes- 
ter atende. Cu FACT Team, e lo 
bay duna e resultado desea. FACT 
Team tambe ta sosteni pa Men- 
tal Health Caribbean, cu a duna 
e consehonan necesario, hunto cu 
tur e profesionalnan cu tin. 

E minister ta gradici cada un di e 
trahadonan di FACT Team cu du- 
rante e ultimo temponan aki, a bin 
ta prepara nan mes pa e momento 
aki y desde awo, e FACT Team ta 
operacional. Yamadanan por cum- 
insa drenta y e servicio ta wordo 
duna. 

FACT Team ta ubica na Santa 
Cruz. Na Playa tambe FACT 
Team ta bay t’ey presente. Den 
futuro hopi cercano ta bezig pa 
un otro oficina na San Nicolas. E 
intencion ta pa sigui expande den 
tur districto na Aruba pa ta mas 
cerca di e hende y brinda e ayudo 
cu nan tin mester. 


KICO TA FACT TEAM 
Rafael Lopez ta e guia principal 
di e FACT Team. FACT Team ta 
un sistema flexibel pa duna trata- 
mento den comunidad. E persona 
no mester ta interna pa esaki. Ta 
un sistema cu ta implementa rond 
mundo pa limita cu un persona ta 
interna. 

PAKICO E FACT TEAM 
SPD ta existi for di 1971, pero 
semper pa tratamento pa adulto. 
Loke nan kier awo, ta inclui mu- 
cha y hoben den e tratamento, 
loke no tabata tin disponibel ai- 
nda. Esey ta e diferencia di FACT 
Team aworaki di Departamento 
Social Psikiatrico. 

Ta trata aki di hendenan cu prob- 
lemanan mental, pero tambe ta 
pone enfasis riba drogadiccion y 
otro problemanan di comporta- 
cion. Pa mas informacion por yama 
5856990 durante oranan di oficina 
y despues di oranan di oficina por 
yama 5224343. 

Lopez a splica cu pa servicio por 
acudi na Avicenastraat of na San- 
ta Cruz 132, tambe den oranan di 
oficina, cual ta di 7.30 di mainta 
pa 4.30 di atardi. 

Seis piscado rescata despues di 18 dia perdi riba lama 



Zr. Ms. Groningen a rescata seis piscado Venezolano, cu tabata tin 18 
dia perdi riba lama, e boto di e piscadonan tabata drief mas o menos 
60 miya panort di Boneiro, na momento cu e barco di Marina Real Zr. 
Ms. Groningen a inicia cu un operacion di rescate, cual a resulta exi- 
toso. Tur 6 piscado a keda rescata y nan boto a wordo hiba Boneiro. 
Riba e anochi di 19 pa 20 di september e avion Dash-8 di Warda Costa 
a detecta un boto di piscado ‘Eudismar y a mira cu e tripulante tabata 
zwaai y pidi ayudo, esaki tabata na un distancia di 60 miya panort 
di Boneiro. E avion di Warda Costa mesora a comunica cu e Tankero 
Liberty Bay, cu tabata mas cerca di e boto pa asisti e piscadonan aki. 
E Centro di Rescate y Coordinacion di Warda Costa a avisa Zr. Ms. 
Groningen, cual e ta e barco di Marina Real cu ta patruyando den e 
area di Caribe. E barco Zr. Ms. Groningen, mesora a sali bay direcion 
di unda e boto di piscadonan tabata drief, pa por dunanan prome 
auxilio. 

E Tankero Liberty Bay a wordo pidi pa keda den e area di e boto di 
piscado te ora cu Zr. Ms. Groningen yega pa asisti e piscadonan. 

Na yegada di Zr. Ms. Groningen, nan a bin compronde cu e piscadonan 
abordo di e boto ‘Eudismar’ tin 18 dia ta drief riba lama, despues cu 
nan a motor di boto a daña, na momento cu nan tabata piscando den 
cercania di Trinidad & Tobago. Na e momentonan ey e piscadonan 
ya caba tabata tin algun dia caba sin cuminda y awa, nan estado 
di salud a cuminsa bay hopi atras y tur cu hopi urgencia tabata tin 
mester atencion medico. Na momento cu nan a wordo rescata, e seis 
piscadonan ya a perde tur speransa caba cu nan lo wordo rescata y 
sobrevivi esaki. 

E barco Zr. Ms. Groningen mesora a duna tur seis piscado atencion 
medico, tambe nan a haya awa y cuminda. E servicio tecnico riba e 
barco Zr. Ms. Groningen, a pone un motor riba e boto di e piscadonan 
y asina bou guia di e Zr. Ms. Groningen, e boto y e 6 piscadonan a 
wordo hiba Boneiro, 

E piscadonan a wordo entrega den man di Warda Costa, Koninklijke 
Marechaussee y tuma e encargo pa e piscadonan haya tratamento 
medico na hospital na Boneiro. 



Zr. Ms. Groningen desde 20 di april 2019, ta 
activo den e area di Caribe. 

E Barco ta bou comando di Kapitein-Lui- 
tenant ter Zeer, Nicole Kuipers, e barco ta 
wordo usa pa e trabounan di Kust wacht, 
operacionnan ta combati droga y unda ta 
necesario asistencia humanitario, 

E Accion di rescate aki ta e prome accion 
exitoso despues cu recientemente a cambia 
e tripulante 6 di september ultimo. 



AND BE 


AQUA GRILL 


COME AND CELEBRATE WITH US 
YOUR HOLIDAY'S DINNER! 


• (3) THREE DIFFERENT 
MENU’S 

• NICE AMBIENCE AND 
SPACE 


• CREAT SERVICE & 
THEBESTFOODON 
THE ISLAND 

MAKE YOUR RESE RVATIONS AT: 
RESERVATIONS@AQUA-CRILL.COM 
TELEPHONE: +297 586-5900 
WWW.AQUA-CRILL.COM 

Durante oranan di marduga: 

Alarma di candela den Sin Fung Supermarket a bay On 




Ministro di Husticiata anuncia cu entrante 24 september 
2019 segun Ley di Molestia, durante 30 dia lo tin oportuni- 
dad pa un y tur tuma conocemento na Departamento di 
Legislacion y Asunto Huridico, Schotlandstraat 53 di un 
peticion y anexo cu a ser haci pa instalacion di gas di 
1x100 galon & lx 500 galon na Caya ing. R.H. Lade 5. 
Durante dicho periodo aki tur hende por expresa por escrito 
nan obhecion contra dunamento di e permiso menciona, 
dirigi na e Ministro di Husticia, via director di 
Departamento di Legislacion y Asunto Huridico, 
Schotlandstraat 53. 


ARUBA 

TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 XQUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 




DIASABRA den careda di 2:30 di madruga informacion a drenta 
cu compania di security a avisa di un candela den Sin Fung Food- 
center, situa na Tanki Leendert. 

E compania na su turno a avisa demas instancianan manera Polis 
y Brandweer. E doño tambe tabata na caminda. 

Hunto nan lo a drenta pa controla e edificio y asina mira kico por a 
causa cu a detecta candela/huma. 

Na final segun nos por a compronde cu aparentemente un Chinese 
Wok (wea) lo a keda riba stove, causando cu esaki a cuminsa saca 
hopi huma. 

E actuacion rapido di parti e compania di security cu a avisa demas 
instancianan a yuda evitando algo pio. 

Homber burachi y fastioso deteni 

DIASABRA anochi pa mas o me- 
nos ll’or polis su presencia tawata 
necesario na un adres den West- 
straat. 

Na e adres un famia a hayanan ob- 
liga di yama polis p un miembro di 
famia bou influencia. A papia ma- 
sha hopi mes cune pa e bay sosega e 
curpa, pero sin resultado. 

Mirando cu si e keda lanta lo por bin 
problema a yama polis. 

Na yegada no a keda pobs nada otro 
cu pidi Transportwagen y hibe war- 
da unda elo haya un cel pa e drumi, 
unda elo no causa niun problema. 



Chevrolet y Honda a 
sunchi otro na Noord 



DIADOMINGO marduga pa mas o menos 2’or 
polis a bay altura di Cafe 080, pa un accidente di 
auto frontal. Na yegada a topa cu un Chevrolet 
Aveo y un Honda CRV, pega contra otro. 

Segun nos a compronde e chauffeur di e Aveo 
bou influencia y coriendo malo a kita bay dal 
frontal contra e Honda. 

No ta conoci si debi cu e chauffeur tawata bou 
influencia lo a causa cu ela pega soño y kita bay 
na su man robes y dal contra trafico contrario. 
Polisnan na e sitio a pidi pa Transportwagen pa 
hibe warda. Daño material ta considerabel. 





IMPORTAMT 





Debi na un presentacion tocante "Team Up" na nos empLeadonan, nos sucursalnan lo 

sera riba e siguiente fecha: 

26 di september, 2019 di 12:00PM adeLante: 

Noord, Oranjestad, Santa Cruz, Wayaca y San NicoLas 

Na tur sucursaL operacion Lo reanuda manera custumber e dia siguiente pa 8:00AM. 


Due to an important presentation to our empLoyees on "Team Up" our branches wiLL 

cLose on the foLLowing date: 

September 26, 2019 from 12:00PM onwards: 

Noord, Oranjestad, Santa Cruz, Wayaca, and San NicoLas 

Every branch wiLL resume operations as usuaL on the next foLLowing day at 8:00AM. 


PCMB 

CARIBBEAN MERCANTILE BANK 


Bo banco amigo 

^cmbnv.com ncmbnews ©cmbnv □bobancoamigo 

Prome Minister Wever Croes 
ta biaha pa New York pa 
reunion general di NU 



DURANTE e siman di 23 pa 27 di 
september, Prome Minister di Aruba 
Evelyn Wever-Croes, lo ta na New 
York pa asisti varios reunion y even- 
to di nivel halto na e di 74 Reunion 
General di Nacionnan Uni (‘General 
Assembly’). E Reunion General di Na- 
cionnan Uni ta un reunion anual cu ta 
trece 193 estado miembro pa discuti y 
traha riba varios reto internacional en- 
tre otro desaroyo, cambio di clima, paz 
y siguridad y mucho mas. E reunion- 
nan aki ta tuma luga tur aña cu tur e 
miembronan na e sede di Nacionnan 
Uni na New York. 

Aruba lo forma parti di e delegacion 
di Reino Hulandes. E delegacion aki 
ta consisti di Premier di Hulanda, 
Rutte, Prome Minister Wever-Croes di 
Aruba, Prome Minister Rhuggenaath 
di Corsou y Prome Minister Marlin- 
Romeo di Sint Maarten. Minister Blok 
di Relacionnan Internacional, Minis- 
ter Kaag di Comercio Internacional 
y Cooperacion pa Desaroyo, Minis- 
ter Niewenhuizen di Infrastructura y 
Maneho di Awa, Minister Bruins di 
Salubridad y Sport, y di Aruba Min- 
ister Lampe di Educacion, Ciencia, y 
Desaroyo Sostenibel tambe lo t’ey pre- 
sente. Ademas e pareha real Rey Wil- 
lem-Alexander y Reina Maxima tambe 
lo forma parti oficial di e delegacion di 
Reino Hulandes. 

Prome Minister Wever-Croes lo or- 
ganisa un reunion di tarima di mas 
halto “high-level” durante e siman 
aki riba e topico di implementacion di 
SDG 16+ door di islanan. Rey Willem- 
Alexander tambe lo ta presente na e 
evento di Aruba hunto cu lidernan di 
region y paisnan mas grandi. E meta 
di e evento aki ta pa crea cooperacion 
cu otro islanan den desaroyo y organ- 
isacionnan di Nacionnan Uni pa yuda 
combati corupcion y pa fortalece in- 
stitutonan transparente. E mesun 
topiconan aki lo wordo discuti durante 
Minister President su discurso na e 


Revision di e SAMOA Pathway riba e 
retonan y progreso riba e area di in- 
tegridad. Ademas, Prome Minister 
Wever-Croes lo atende varios evento 
importante y lo hiba discursonan riba 
topiconan di derecho di hende muhe, 
innovacion, cambio di clima, corupcion 
y tambe e implementacion di e meta- 
nan pa desaroyo sostenibel (SDGs). 
Ademas di e eventonan formando par- 
ti di e Reunion General di Nacionnan 
Uni, Prome Minister Wever-Croes lo 
tin varios reunion cu organisacionnan 
y institutonan importante como por 
ehempel, World Tourism and Travel 
Council (WTTC), Clinton Founda- 
tion, Organization for Economic Co- 
operation and Development (OECD), 
y World Economic Forum (WEF) y 
lo hiba diferente discurso y comparti 
Aruba su vision y plannan pa crea 
un economia resiliente, institutionan 
fuerte y transparente catalisa door di 
innovacion. 

E WTTC lo tene un forum cu e topico 
di Clima y Accionnan pa Medio Am- 
biente. Prome Minister Wever-Croes, 
lo tene su discurso durante e evento 
aki riba e topico di clima y desaroyo 
sostenibel di turismo. Ademas di esa- 
ki, Prome Minister Wever-Croes den 
nomber di Gobierno di Aruba, lo firma 
un Letter of Intent (LOI) cu WTTC pa 
fortalece e relacionnan cu partners pa 
por explora oportunidad pa sigui desa- 
roya innovacion den turismo y viahe. 
Pa locual ta trata Clinton Founda- 
tion, Prome Minister Wever-Croes a 
ricibi un invitacion pa un “roundtable” 
priva, hunto cu Ex-Presidente Bill 
Clinton y 25 diferente lider y ehecu- 
tivonan di companianan cu ta forma 
parti di Fortune 500. E topico lo ta e 
region Caribense, desaroyo economico 
sostenibel, innovacion y con nos por 
prepara pa retonan di futuro teniendo 
den consideracion e cambio di clima y 
nos medio ambiente. 


Clinton Foundation ta conoci pa ta 
hopi activo den Caribe, y specialmente 
pa asistencia brinda despues di desas- 
ternan natural. 

Riba invitacion di OECD, Prome Min- 
ister Wever-Croes lo participa na e 
lansamento di un “Global Hub on the 
Governance for the SDGs”. A base di 
colaboracion, e “Global Hub” aki lo 
stimula e capacidad di gobiernonan 
rond di mundo pa enfrenta e retonan 
cu ta bin cu e implementacion di e 
metanan global (SDGs), defini pa Na- 
cionnan Uni. Prome Minister Wever- 
Croes lo elabora riba e prioridadnan 
pa Aruba, y e esfuersonan haci pa por 
logra y trece conscientisacion riba e 
metanan, Aruba su plan di maneho pa 
cu eGovernment y integridad. Esaki lo 
wordo haci den presencia di diferente 
mandatarionan y lidernan global, 
como tambe media internacional. 

Pa cu e evento di World Economic Fo- 
rum (WEF), topiconan cu lo wordo dis- 
cuti entre otro ta: Integridad, Trans- 
parencia, Iniciativanan pa combati 
corupcion, y e rol di Tecnologia den tur 
esaki. Manera ta conoci, e topiconan 
aki ta di sumo importancia pa Aruba, 
den cuadro di e prioridad poni door di 
Gabinete Wever-Croes riba Integridad 
y “Good Governance”. 

Na comienso di e siman Prome Minis- 
ter Wever-Croes lo reuni cu un grupo 
di lider muhe prominente y ehecutivo 
na New York di institutonan impor- 
tante y companianan di sector priva 
pa establece lasonan nobo pa Aruba 
y atrae inversionista pa proyectonan 
importante. 

E meta di e biahe aki ta pa crea part- 
nerships pa por yuda resolve retonan 
social economico y pa logra un desar- 
oyo mas sostenibel di nos isla. E ambi- 
cion di Aruba pa fortalece relacionnan 
cu organisacionnan paden y pafo di 
Nacionnan Uni y sector priva lo yuda 
nos logra nos metanan mas lihe. 

Premier Evelyn Wever-Croes 
no ta na altura di /r deadline 



Premier Evelyn Wever-Croes: “Maske cu esaki no kiermen 
cu tur problema ta soluciona, mi ta hopi satisfecho cu nos no 
a haya un KB, y cu nos a haya mas tempo y espacio. Ami no 
sa nada di un deadline di 18 di october, mi a tende esey den 
prensa, pero mi mes no a haya nada oficial di Hulanda riba 
esey y esey no a wordo palabra tampoco den Rijks Minister- 
raad. Pues mi no ta tuma algo asina na serio tampoco. Dia 
Hulanda cuminsa comunica cu Aruba via cierto prensa, nos 
ta hopi leu for di cas, e mandatario a bisa den un declaracion 
manda pa prensa. 

Diabierna, el a bisa, tabata un dia grandi pa Aruba, pasobra 
en bes di a haya e KB cu e oponentenan a desea pa Aruba 
haya, a haya tempo y espacio mustrando asina cu poco poco 
pero sigur tin mas confiansa den Aruba. 

“Pa nos esaki ta un empuhe pa sigui cu nos compromiso pa 
cumpli cu e protocol y asina saca Aruba for di problemanan 
serio financiero y pa Aruba haya su propio organo independi- 
ente di supervision. Danki na tur cu a haci posibel cu nos ta 
asina leu. Union ta nos forsa”. 


Polis a saca auto cu a subi 
Watty Vos Blvd pa pusta 



DIADOMINGO marduga pa mas o menos 
l’or polis a bay ariba e caminda nobo cu ta 
ainda cera, pa pustamento di auto. 
Baricadanan a wordo movi, esaki tawata 
esun di Rotonde di Sero Patrishi. Polis cu 
a wordo notifica tambe a subi e Boulevard 
ainda cera pa stop e pustamento. Nan a core 
cu tanto brommer y auto for di e sitio. 

Mas trempan diasabra anochi por a mira na 
e rotonde di Ex Codemsa autonan subien- 
do e caminda nobo direccion Sero Patrishi, 
tawata trata di varios auto. Hopi hende ta 
ansioso pa e caminda habri y nan experen- 
cia e diferenencia. 

Ta mustra cu no falta mucho mas. 



De Minister van Ruimtelijke Ontwikkeling, Infrastructuur en 
Milieu is voornemens in hetopenbaar aan te besteden: 

Het project: “Revitalisatie San Nicolas Mainstreet Area fase 1." 

Volgens bestek: PMEC nr. 002-2016. 

Korte omschrijving van hetwerk: 

Verfraaing oostelijk gedeelte van de B. v/d Veen Zeppenfeldtstraat. 

Uitvoeringstermijn: 25 werkbare dagen. 

Het bestek is vanaf 23 september 2019 verkrijgbaar bij D0W tegen 
betaling van Afl. 350,=. 

De betaling te voldoen bij de kassier van de Dienst Openbare Werken (D0W). 

De openbare bescheiden liggen ter inzage vanaf 23 september 2019 te D0W bij het 
Secretariaatvan de Directie. 

Inlichtingen en veldbezoek worden verstrekt op 27 september 2019 om 10.00 vm te D0W. 
De Nota van Inlichtingen wordtvastgesteld op 2 oktober 2019 en is vanaf die dag 
verkrijgbaar bij hetSecretariaat. 

De openbare aanbesteding vindt plaats op 18 oktober 2019 om 11.00 v.m. op het kantoor 
van de directeur Dienst Openbare Werken. 

De L.O.A. L.B. 1996 nr. 58 is op deze aanbesteding van toepassing. 

De directievoering is in handen van de Dienst Openbare Werken. 

De gestanddoeningstermijn is 90 dagen. 

De inschrijver moet bij zijn inschrijving de volgende vereisten overleggen: 

1. Bereidheidsverklaring van een lokale bank tot het instellen van een bankgarantie; 

2. De staat van eenheidsprijzen voor verrekening van meer- en minderwerken; 

3. Bewijs van inschrijving in het register van de Kamer van Koophandel; 

4. Overige vereisten zijn opgenomen in het bestek. 

Inschrijving dientte geschieden op het bij het bestek 
gevoegde en gewaarmerkte inschrijvingsformulier. 

Otmar Oduber: 


Aruba cu un solucion responsabel, 
amical pa medio ambiente y higienico! 



RECIENTEMENTE Minister Otmar Oduber a pre- 
senta e incinerator (chikito) nobo cu lo tin e encargo pa 
atende cu algun trabou principal cu tabata tuma luga 
den forma sumamente anti higienico y den aire liber. 
Ademas mustra e area mucho mas agradabel pa esnan 
cu lo traha cune. E mashin y e proceso aki ta conforme 
normanan internacional di medio ambiente. 

Un declaracion ricibi for di oficina di e mandatario ta 
bisa lo siguiente: 'E mashin principalmente ta tuma 
over e tarea cu pa hopi aña DOW a eherce di maneho 
di ‘sludge’ cual ta locual cu ta sali for di e plantanan di 
rioolwaterzuiveringsinstallaties (RWZI). Pues tur des- 
perdicio humano cu ta sali for di riool di casnan. An- 
tes, den tempo cu no tabata pone mucho antencion riba 
e parti di medio ambiente, esaki tabata wordo trans- 
porta na diferente sitio pa e seca den solo. Despues di 
esaki tabatin e sistema conoci ultimamente cu ne, cual 
ta e ‘open air burner’. Un proceso cu ta encera un con- 
tainer habri den cual ta kima e sludge pa e seca mas 
cu ta posibel. E meta tabata pa seca e sludge 100% pa 
despues por tira esaki riba e landfill sin cu e ta oca- 
siona daño. Sinembargo a tuma nota cu e sistema no 
tabata funciona na e nivel cu tabata kier pa e funciona, 
pa cual testnan a deduci cu solamente entre 5%- 10% 
di e sludge tabata seco na final. Pa despues mescla e 
resto (practicamente muha ainda) riba dump, cual ta- 
bata ocasiona hopi molester di musca den e area. 

Tur esaki a reconfirma e hecho cu mester bin cambio 
den e sistema pa maneha sludge, sigur den un tempo 
cual hopi atencion ta wordo poni na medio ambiente. 


E sistema nobo introduci recientemente lo traha com- 
pletamente diferente, y lo funciona automatico. Un- 
abes cu ricibi e sludge, a traves di un faha, ta deposita e 
sludge den e mashin. Pa despues e wordo seca a traves 
di dryer y despues kima den e incinerator pa finalmente 
e sali como ‘ash’. A traves di un tubo, lo saca e gas afo y 
por monitor y controla esaki pa sigura cu e no ta dañino 
pa e area. 

Importante pa remarca ta cu e proceso nobo aki tin 
cantidad di beneficio: e ta higienico, mihor pa medio 
ambiente y pa salubridad di esnan cu ta traha cu esaki 
y bisindario. Ademas e lo reduci e gastonan di opera- 
cion di DOW pa maneho di sludge cu tabata 1.3 miyon 
florin pa aña, pa mas o menos 700 mil florin. Fondo cu 
por wordo poni disponibel pa otro metanan. 

Funcion di e incinerator 

Awor lo atende cu ‘sludge’ y seca esaki te den forma 
di ‘ash’ ( antes den aire liber) 

Bestia morto (carcas) lo wordo kima den e incinerator 
(antes den lama/ kima den aire liber) 

Desperdicio medicinal lo wordo maneha debidamente 
Adicionalmente, 

E incinerator por wordo utilisa tambe deshaci di 
documento confidencial 

E sistema lo drenta operacion otro luna, pa di e forma 
aki atende cu e operacionnan ariba menciona, na forma 
responsabel!” Te aki e comunicado di e oficina di Minis- 
ter Otmar Oduber. 

Hyundai Accent a bolter na Matividiri 





DIASABRA mainta den careda di 9’or Polis a 
bay den un bocht pazuid di e supermercado na 
Matividiri, pa un auto cu a bolter. 

Na yegada Polis ta topa cu un Hyundai Accent 
color shinishi riba su dak. 

E chauffeur a conta Polis cu el a pasa den un 
susto grandi, momento cu su auto a slip den e 
tera y dal contra transhi y despues bolter. 
Danki Dios e chauffeur a sali unicamente cu 
algun rasca na su curpa. Takelwagen mester a 
bin pa bolter e auto y asina trafico por a sigui 
normal riba e caminda. 





The I nstitutefor F inancial E ducation Aruba (IF E A) (Stichting Opleidingen Financiele Sector ) 
is organising a lecture on September 26, 2019 regarding Anti-moneylaundering and Countering 
Financing of Terrorism (AML/CFT) in connection with the evaluation of Aruba by the Caribbean 
Financial Action Task Force (CFATF) in 2020. 

IFEA has the honor to present the following three speakers who will each give a presentation on 
aforementioned topic from the perspective of the sector they represent. 

M r. Prakash M ungra who is the Executive Director of the Centrale Bank van Aruba. 

M r. A ngelo B rete who has been appointed Head of the Financial Intelligence Unit of Aruba as of 
June lst, 2019. 

Ms. Sandy Odor who currently working as Manager Compliance - Statutory Regulations and 
Internal Business Conduct Policies/Procedures at Caribbean Mercantile Bank N.V. 

For more information on the speakers please visit our website at www.stichtingifea.org. 

Date: September 26,2019 

Time: 7:00 p.m. to 9:00 p.m. 

Place: Room A, University of Aruba 

Entrance: Free 

For more information you can visit our website or send an e-mail to info @ stichtingifea.org , or you 
can call our coordinator Mrs. Glenda Arends at telephone number (297) 594-2522. 

There will be limited seating. First come first serve. 

Participa na e preyecto di traha pelicula 
den 48 ora y ricibi tayernan di cine gratis 





* 


i (AjV 


FUNDACION CINEARUBA ta ofrece tayernan di Cine- 
matografia y Diseño di Zonido gratis na tur participante di 
e ‘48 Hour Film Project Aruba’ cu lo tuma luga na principio 
di october. E tayernan ta exclusivo pa e participantenan 
di e proyecto aki y nan lo wordo duna pa professionalnan 
di e industria creativo. For di Curacao e Cinematografo 
di e pelicula Tula: The Revolt señor Dolph van Stapele lo 
duna e tayer di Cinematografia. For di Brazil e Diseñado di 
Zonido di Abo So Adriano Nanof lo duna e tayer di Diseño 
di Zonido. Fechanan pa e tayernan lo ta riba 2 y 3 di octo- 
ber. Participantenan cu ta registra tin acceso na e tayernan 
gratis. Si no ta registra ainda por haci esaki via e website 
w w w. 4 8hour film. com/arub a. 

E dianan ta cercando, pero ainda tin espacionan habri pa 
por registra y participa na e prome competencia ‘48 Hour 
Film Project Aruba’ cu basicamente ta enfoca riba traha- 
mento di pelicula den 48 ora. Na e oficina di CINEARU- 
BA na Ateliers ‘89 riba diabierna 4 di october cada team lo 
ricibi nan genero di pelicula. Cada team lo haya sa e labor 
di nan personahe, e dialogo cu tin cu inclui den un frase y 
tambe cua ta e obheto dramatico cu e personahe lo tin cu 
uza. Riba e mes un diabierna cada team por tuma e tempo 
pa traha riba nan script pa nan pelicula cortico di un dura- 
cion minimo 4 minuut y maximo 7 minuut. 

Riba diasabra 5 di october ful rond di Aruba lo tin filma- 
cionnan di e teamnan cu ta participando. 

Durante diasabra CINEARUBA lo bishita cada team pa 
wak e desaroyonan. No tin un limite di participante pa 
team y tampoco di edad di cada participante. Menornan di 
edad mester un carta di permiso for di nan mayor. Cada 
team tin un team leader, e persona na encargo di e team y e 
persona cu lo entrega e pelicula final na e oficina di CINEA- 
RUBA na Ateliers ’89. 



Riba diadomingo 6 di october cada team lo finalisa nan 
pelicula y e team leader lo entrega esaki na tempo na e ofi- 
cina di CINEARUBA na Ateliers ’89. E lo ta un fin di siman 
yena cu reto y pa pasa dianan agradabel cu famia y ami- 
gonan trahando riba un pelicula den 48 ora. Tur persona 
por participa y pa participa mester registra riba e website 
oficial di 48 ora cu ta www.48hourfilm.com/aruba. Na mo- 
mento cu registra no ta necesario pa tin un team completo, 
por keda agrega miembro di team te cu 4 di october. 

E pelicula di Aruba cu gana e miho pelicula den 48 ora Aru- 
ba, lo representa Aruba na Rotterdam, Hulanda otro aña, 
compitiendo cu tur e otro miho peliculanan rond mundo. Si 
e pelicula di Aruba cay den e miho 12 peliculanan di 48 ora 
na Rotterdam, e pelicula di Aruba lo wordo presenta na e 
prestigioso festival di cine di Cannes na Francia. Na 2017 
tabata un di e peliculanan di Bonaire cu a keda presenta 
na e festival di Cannes unda cu e participantenan a cana 
riba e tapijt cora bao di tur e luznan y cameranan sacando 
nan potret. Kizas na 2020 por ta un pelicula di Aruba cu lo 
wordo pasa na e prestigioso festival di Cannes, Francia. 

Conferencia y bishita na scolnan pa celebra Dia di Turismo 



CELEBRACION di Dia Mundial di Turismo ta un oca- 
sion den cual Oficina di Turismo ta tuma e oportunidad pa 
no solamente conscientisa comunidad riba e importancia 
di e industria pa nos pais y celebra tur e individuonan cu 
nan trabou diario ta carga esaki; pero tambe pa comparti 
conocemento cu ta habilita tur partido envolvi pa alcansa e 
obhetivonan di ‘best practices’. Dia Mundial di Turismo ta 
celebra riba 27 di september y en conexion cu esaki, A.T.A. 
ta organisa su conferencia anual. 

‘Turismo y Trabao: un miho futuro pa tur!’, ta e tema de- 
creta pa United Nations World Tourism Organization pa e 
Dia Mundial di Turismo 2019. Banda di e conferencia anu- 
al unda A.T.A., manera custumber ta invita tambe studian- 
tenan di EPI y di Universidad di Aruba, e aña aki, Oficina 
di Turismo ta tuma e iniciativa pa bishita diferente scol 
rond di nos isla pa asina conscientisa nos studiantenan di 
kico ta turismo, dicon esaki ta importante, ken A.T.A. ta y 
kico ta e trabaonan cu A.T.A. entre otro ta haci diariamente 
y mucho mas. 

BISHITA NA SCOLNAN 

Durante e bishita na e scolnan MAVO, representantenan 
di A.T.A. fuera di amplia riba e temanan menciona lo splica 
tambe di e programa ‘My Promise to Aruba/ Mi Promesa 
na Aruba’. Aki ta encurasha, no solamente e studiantenan/ 
localnan, pero tambe nos bishitantenan pa cuida nos isla. 
Entre e promesanan ta, pa no haci daño ni destruccion na 
nos medio ambiente, cultura y pa yuda proteha nos isla pa 
e generacionnan cu ta bin. 


E ‘Mi Promesa na Aruba’ ta inclui conductanan desea y 
informacion cu lo brinda un y tur cu reglanan / conducta 
cu kier mira di nan. Peticion ta pa respeta y sigui esaki. 
Siguiendo y respetando esaki, lo yuda aporta na un desar- 
oyo sostenibel unda ta salvaguardia nos patrimonio natu- 
ral y cultural, entre otro. 

CONFEREN CIA 

E conferencia riba e dia aki ta conta cu presentacion di ora- 
dor Paul Brady kende ta Editor Strategico di e compania 
SKIFT. E palabra ‘skift’ ta significa ‘transformacionnan y/ 
of cambianonan clave’ den e idioma nordico. 

Señor Brady ta cubri e industria di biahe pa mas cu 10 
aña trahando cu diferente media di comunicacion mundial- 
mente. Na SKIFT, Paul Brady ta yuda diferente marcanan 
renombra identifica tendencianan nobo y con pa mercadea 
nan marca miho na mundo. E compania ta un di e plata- 
forma di inteligencia mas grandi cu ta proporciona media 
di comunicacion, ideanan y mercadeo na sectornan clave di 
biahe. 

E siman aki ta marca siman di turismo y Oficina di Tur- 
ismo ta desea tur miembro di dicho sector un feliz Dia Mun- 
dial di Turismo. Tuma e momento pa refleha y renoba nos 
compromiso pa cu e profesionalismo, nos nivel di servicio y 
pa brinda e miho experiencia posibel na tur bishitante cu 
nos isla ta ricibi. Esaki ta bon pa nos turismo, pero e ta bon 
pa nos comunidad tambe principalmente. 





































Rencrisscmce Aruba ta 
mantene EarthCheck 
Gold Certificate 



Dialuna, 23 September 2019 


EarthCheck 



Renaissance Aruba Resort & Casino, parti di Wind 
Creek Hospitality, ta anuncia cu nan ta mantene 
nivel di oro pa nan certificacion di EarthCheck. 

E auditoria a tuma lugar recientemente na unda cu 
a completa un revision riba progreso y coreccion. 

E status di oro pa un certificacion asina importante 
ta wordo alcansa dor di empresanan cu continua- 
mente ta busca manera pa mehora den e practica 
‘berde’ y cu den forma sostenibel ta trece cambio cu 
na largo plaso ta duna resultadonan beneficioso p’e 
empresa. 

Renaissance Aruba Resort & Casino ta mantene su 
lugar como lider den un grupo unico mundialmente 
reconoci di operadornan turistico cu ta wordo certi- 
fica di acuerdo cu standard internacional di Earth- 
Check Company. 

Di acuerdo cu Paul Gielen, General Manager, “Re- 
naissance Aruba Resort & Casino tin un herment valioso na 
momento di raporta prestacion di relevancia pa nos medio- 
ambiente y empresa. 

Nos ta masha contento di por mantene nos certi- 
ficacion di oro. E compromiso cu nos tin cu e prac- 
ticanan ‘berde’ ta beneficia nos medioambiente di- 
rectamente. 



Un EarthCheck Gold Certificate ta prueba di nos 
dedicacion y disciplina. Nos ta felicita tur colega cu 
e logro importante aki. ” 

E certificacion di oro tin un balor grandi den e prac- 
ticanan cu e resort tin. Por haci mencion di panel- 
nan solar cu ta wordo uza, maneho di reciduo/sushi 
y varios otro practica cu ta ser pidi serca e huesped y 
empleado. Tur esaki a contribui na un EarthCheck 
Gold Certificate. 

Tocante Certificacion EarthCheck 

E programa ta ofrece evaluacion comparativo 
(benchmarking), certificacion y mehoracion den 
sistemanan cu ta asisti den practicanan sostenibel 
pa cu industria turistico internacional. 

E programa di EarthCheck cu ta vigente for di 1987 
ta ofrece un sistema di certificacion y auditoria cu 
ta responde directamente n’e problematica mayor 
den medioambiente global. Esaki ta inclui e ‘green- 
house effect’, mal uzo di awa, destruccion di biodi- 
versidad y produccion di sushi biologico. 

E aña aki Renaissance Aruba Resort & Casino a 
pasa un auditoria, cu a inclui 555 kamber, 2 casino, 
e convention center y tambe Renaissance Island. 

RECIENTEMENTE funcionarionan di Bureau City 
Inspector a sigui traha riba un melding cu nan a ricibi y a 
haya un cabay morto den mondi. 

E melding, segun BCI, a drenta na nan oficina y ta bisa 
cu den e mondinan na Bushiribana lo tin un cabay morto. 
Mesora a sali p’e sitio y enberdad a haya un cabay morto. E 
cabay tawata tin un cabuya na su garganta. Ta hopi tristo 
cu e doño no a sa di trata e bestia aki manera mester ta 
of si a caso e bestia a logra di huy e doño lo mester a meld 
esaki op pa asina porta por a localisa e pober bestia. Por 
fabor pueblo si no tin tempo of no por carga e gastonan cu 
ta bin hunto cun’e ora bo tin un bestia no mester busca 
bestia. Alabes esaki por bira un delito castigabel pa e doño 
tambe. Serlimar hunto cu BCI a logra ruim op e restonan 
di e cabay aki. 

E hecho cu e cabay tabatin un cabuya rond di su garganta 
ta mustra cu sea el a huy of e doño mes a lague atras. Ta 
hopi pica pasobra den ultimo dianan tabata haci masha hopi 
calor y bestianan mester di awa pa nan bebe. Y e cabay cu 
tabata perdi den mondi tambe ta e caso. Y si el a fayece na 
cas, e no ta forma pa deshaci di e animal aki tampoco. 

Xpresa bo mes 

Kl DIA ARIIBA TA STOP Dl TA RIBA RUDIA? 


DESPUES cu Aruba a haya su Status 
Aparte nos a bira un pais na unda 
control a bai for di man, specialmente 
ariba e tereno financiero. Aruba no ta- 
bata tin placa pa para ariba su mes, 
mientras cu Gobiernonan a cuminsa 
bende bonds, fia placa y hinka nos 
pais den mas debenan. 

Tabata difcil pa a cumpli cu e deber- 
nan financiero y aña tras di aña cu tur 
Gobierno esaki a sigui deteora, te ora 
cu Hulanda a pone nos ariba rudia. 
Kiko a conduci cu nos a yega asina 
lew? Yena nos aparato gubernamental 
cu mas hende, haci gastonan inecesa- 
rio, cumplace famia y amigo, huur edi- 
ficionan na prijsnan halto pa complace 
famianan, coordinadornan ganando 
un salario barbaro y cu ta para ari- 
ba e director y jefenan den Gobierno, 
pero ariba tur cos y esun mas tristo 
corupcion y mas corupcion. No ta ami 
ta bisa tur Gobierno ta keha esun cu 
baha y hiba casonan na Ministerio Pu- 
blico pa ser investiga. Den algun caso 
e realidadnan a sali padilanti, pero 
den hopi nada ainda. Hopi cu a yama 
otro pa corupto, despues ta uni pa for- 
ma un Gobierno. Nos norma, respet y 
balor a bai perdi completamente. Jefe 
y directornan a ser cori manera cacho 
y manda cas, despues cu nan a sacri- 
fica nan bida pa sigui studionan den 
exterior pa asina nan bin pa sirbi nan 
pais. Aki so Gobiernonan ta pagando 
un cantidad di placa. Nan por wel di 
manda nan cas, pero nan mester sigui 
paga nan. Ariba dje Gobierno ta nom- 
bra un otro, ganando e mes un salario. 
Cu e Gobierno aki so tin 26 director o 
jefe sinta na cas, den e Gobiernonan 
anterior mes un cos. Antes pa esnan cu 
no sa un Jefe o director ta ser nombra 
y ta keda te ora cu e bai cu pension, 
awendia ta empleadonan publico, un 
grupito liga cu partido den Goberna- 
cion o sindicatonan ta dicidi si nan ta 
keda o bai. Ken tin cu paga pa tur es- 
akinan, pueblo y mas pueblo. 


Gobobernantenan, parlamentarionan 
den pasado a percura cu nan por bai 
cas y goza di un pension, cu 45 y 50 
aña, tin ariba fl. 70.000,00 pa luna y 
ainda ta exigi pa bin den comisariad- 
onan o como consehero. Esaki bo por 
yama sirbido digno di pueblo? Ni siki- 
era awor nan por yuda cu trabownan 
boluntario, como graditud na pueblo, 
pero principalmente na Señor. 
Politiconan den campaña ta cana cu 
un cantidad di hende nan tras y tur 
despues cu e partido bin den Gobi- 
erno ta haya un posicion, mas hende 
pa paga. Politiconan a daña e moral 
di pueblo, convertiendo nos pais den 
un pais materialista. Yuda mi y mi ta 
yuda bo. Hopi di e conseheronan ni ta 
apto pa ocupa e posicion ey. Tur esnan 
cu bai ariba lista y si nan partido bai 
den Gobierno ta haya un trabow sigur. 
Tristo ta cu hopi cu a ser nombra den 
Gobierno politicamente a bandona un 
trabow cu nan tin den sector priva pa 
bai traha den Gobierno. 

Wel di a kita 300 cu tin contract, pero 
a nombra e mes un cantidad o mas 
aserca. Parlamento semper ta keda un 
stempelparlament y no ta funciona, 
pero ta sigui loque di ariba ta ser bisa, 
esaki cu tur Gobierno. Un berguensa 
cu personanan sumamente inteligente 
ta laga nan mes ser usa. 

Mi dushi pueblo, nos no por sigui biba 
ariba rudia mas, nos no ta mendigo, 
nos tin pais, un paraiso cu Señor a re- 
gala nos. 

Mi humilde opinion, Gabinete di 
Gobernador, Representante di Hu- 
landa na Aruba(VNO), Hulanda mes, 
mester exigi pa bin un “zakenkabinet” 
cu hendenan bon capacita y cu corahe, 
pa tuma tur e pasonan cu Gobierno di 
Hulanda ta exigi pa nos tuma, esta cor- 
ta gasto di Gobierno, manda emplead- 
onan publico nombra politicamente 
cas, segun Hulanda 300, trece ordo y 
disciplina bek, anto pa despues yama 
un elecion, pero cu control di Hulanda. 


Pa: Atan Lee 

Moral mester bolbe bek den e aparato 
Gubernamental, awendia cu un pago 
bo documento ta sali mas liher. 

Na 2004 mi a scirbi un buki “Politica 
un Vocacion”, na unda mi acentua cu 
un Minister por traha cu dos bon con- 
sehero, specialmente speciala ariba 
ley y dos bon secretaria profesional. 
Conseheronan ta ariba e Jefe di ser- 
vicionan y e directornan di e departa- 
mentonan. 

Un cos ta sigur cu nos pueblo no por 
mas, nos no por mas cu mas medida, 
medida mester cuminsa den Gober- 
nacion. Hendenan capaz y cu amor pa 
nos patria ta ser invita, pero pone man 
na boso corazon, canta boso nos himno 
y bisa awor si ta basta! Si boso real- 
mente ta stima e pais aki, pone boso 
disponibel na servicio di nos pueblo. 
No sinta un banda y critica, pero caba 
cu bagamunderia y drecha e moral di 
nos pueblo cu ta na suela. Aruba mes- 
ter di boso. 

Moral, respet, balor mester bin bek y 
nos no por sigui biba ariba rudia. Ta 
un ofensa escandaloso pa nos grandi- 
nan, kendenan a muri bai laga pa nos 
cu un paraiso, un pais cu futuro, un 
pais prospero. Aruba e perla den lama 
Caribe, awor a bira e mendigo den Ca- 
ribe. 

Mi rumannan Arubianonan balente y 
luchado, lesa e siguiete decir(gezegde): 
“Look at the orators in our republics; 
as long as they are poor, both state and 
people can only praise their upright- 
ness; but once they are fattened on the 
public funds, they conceive a hatred 
for justice, plan intrigues against the 
people and attack the democracy.” 

— Aristophanes, Plutus 
Boso humilde sirbido, cu semper a 
sirbi, yuda boluntariamente, sin wak 
kiko mi ta haya al cambio, pero cu un 
corazon entrega na mi pais, orguyoso 
di ta Arubiano, cu ta stima mi pueblo 
y ta reza tur dia pa mi dushi paraiso y 
pa boso tur. Atan Lee sr. 

Parlamentario Mervin Wyatt-Ras hunto cu otro paisnan a debati 
encuanto equidad di genero, ninezy hubentud na Havana 



Parlamentario drs. Mervin Wyatt-Ras hunto cu diferente co- 
lega di Aruba y en total 40 pais Latino Americano y di Ca- 
ribe a reuni na Havana pa debati encuanto diferente topico. 
Esaki den e comision di Equidad y Genero, Ninez y Huben- 
tud den cuadro di Parlamento Latino Americano y di Caribe. 
Parlamentario Wyatt-Ras den e comision di Equidad di Gen- 
ero, Ninez y Hubentud a obtene informacion importante for 
di representante di Nacionnan LFni encuanto topiconan di paz, 
igualdad y violencia politico contra di hende muher. 

Pronto lo tin un seminario al respeco pa loke ta trata reglamen- 
tacion, prevencion y sancion di violencia contra hende muher 
den politica. Especialmente den paisnan cu tin violencia en 
general leynan a ser pasa al respecto. 

E paisnan cu ya tin proteccion contra violencia politico den nan 
leynan ta e.o. Argentina (2009), El Salvador (2011), Bolivia y 
Panama (2013), Paraguay (2016) y Ecuador, Uruguay (2018). 
Aunke nos no ta admiti tin violencia politico den nos region 
y hasta na Aruba, p.e. ora un partido politico MEP a saca 2 
miembro femenino for di nan seno djis pasobra nan a vota pa 
un ley pa despues sigui cu acoso verbal di e miembronan saca 
den Parlamento. Wyatt-Ras a pasa den esaki, locual a haci’e 
mas fuerte como persona y politico. Un otro topico importante 
cu a ser trata ta e ley di Grooming, esta acoso via cyber y medi- 
anan social di especialmente mucha y hoben muher. 

Pronto lo tin un forum al respect, esta pa trata e topico di se- 
guridad di cyber. Esaki ta un topico hopi actual mundialmente. 
Ta importante pa proteha especialmente nos hubentud contra 
di malhechornan via di internet. Nos mester busca formanan 
no solamente pa prevencion sino tambe pa sancion. 

Durante e estadia e delegacion a bishita e.o. un skol yama “sol- 
idaridad con Panama” den cual ta educa y trata muchanan cu 
descapacidad cognitivo y fisico. 


Tabata impresionante pa mira con cu medionan limita tog ta 
logra duna acogida, cuido, guia y enseñanza na hobennan spe- 
cial y ubica nan na trabou. Tin di nan hasta a bira dokter y abo- 
gado. Por bisa cu tabata 2 dia hopi fructifero di intercambio. 

Sinembargo Mervin Wyatt-Ras tin cu señala cu un miembro di 
Parlamento cu e biaha aki no a bay den delegacion, esta Endy 
Croes di mala fe a gaña den un conferencia di prensa cu Wyatt- 
Ras a participa na comision di enseñanza, mientras esaki no ta 
cuadra cu berdad. 

Si el a haci su huiswerk bon e lo a ripara cu Wyatt-Ras ta den 
comision di Equidad y genero. Endy Croes alabez a tira na cara 
di Wyatt-Ras cu el a biaha, mientras e ta critica Ministernan. 
Esaki tampoco no ta cuadra cu realidad. 

Pasobra no por compara e biahe di Parlamentarionan cu esun 
di Ministernan. E biahe di Parlamentarionan, incluyendo Endy 
y Mervin ta limita na 2 te 3 biahe pa aña y ta transparente. 

Es decir tur hende cu subi decos por mira na unda cual Parla- 
mentario a biaha y pa cuanto dia cu ta limita. 

Siendo cu e biahenan di Ministernan di e gobernacion aki ta 
inlimita y caro. Tin di e Ministernan casi no ta na Aruba. Esey 
no ta Wyatt-Ras ta bisa. Esey ta nan mesun hendenan y vota- 
dornan ta keha. 

Ademas nan ta bay cu un cantidad di persona di nan buro. Dor 
cu Wyatt-Ras y su coleganan di fraccion a critica e Ministernan, 
Gobierno no ta mandando informacion Parlamento mas ora 
nan ta biaha, ni na unda ni cuanto dia. 

Contrario na biahenan di trabou di Parlamento y departamen- 
tonan di Gobierno e biahenan di Ministernan a bira incontrol- 
able pa Parlamento. 

Nan ta bay paisnan leu manera p.e. Estonia y Samoa, cu placa 
di pueblo. Esey no por. Pueblo mester sa unda su Gobierno ta y 
kico e ta haci. Por mira cu sr. Endy Croes ta apoya esey enbez 
di cuestiona Gobierno. Ta bisto pues cu Endy Croes no ta com- 
pronde su trabou. 

Endy Croes ta bay mas leu ainda di critica biahenan personal 
di Wyatt-Ras. Wyatt-Ras mescos cu mayoria Arubiano ora di 
vacacion ta biaha, cu pago di su propio cartera y no di pueblo. 

Esey no ta hustifica cu Ministernan por bay lugarnan leu riba 
custia di pueblo. Pero manera cos ta bay cu costo di bida halto 
y medida tras medida, djis aki ni nos hendenan ni Wyatt-Ras lo 
por bay cu vakantie mas. 

Endy Croes mester wak su mes y su Gobierno y para banda di 
pueblo enbez di cuestiona otro cu si ta sali na defensa di nos 
pueblo. 

Drs. Mervin Wyatt-Ras (AVP): 

Malcontento den comunidad ta alarmante 


SEGUN Parlamentario drs. Mervin 
Wyatt-Ras den nos comunidad ta reina 
malcontento cu cada dia ta bira mas 
alarmante y ta refleha su mes den diferente 
demostracion. Staten aricibi demostracion 
di Tre’i Merdia, MetaCorp y maestronan 
di skol. Tambe Douane a demostra. 
Por constata cu e Gobierno aki no ta 
transparente. Gobiemo no ta scucha su 
hendenen y no ta cumpli cu locual el 
a priminti. Pues un Gobierno cu no ta 
cumpli cu su promesanan dor di cual su 
hendenan no ta contento y ta cuminsa 
subi caya pa demostra. 

E demostracion reciente di trahadoman 
di MetaCorp a indica cu trahadoman 
ta sinti cu nan pan di cada dia ta ser 
menasa. Tur esey tin di haber cu e ley di 
Serlimar cu a drenta Parlamento pa ser 
trata. E “landsverordening” regardando 
recogimento y procesamento di sushi, 
presenta dor di Minister Otmar Oduber 
cu kier a bulldoze e ley aki. 

Den e ley aki lo cobra usuarionan Afls. 
7,50papiki sushiyAfls. 17.50 paprocesa 
sushi (vuilverwerking). Aki esnan cu 
nan sushi ta ser recogi dor di un otro 
compania cu no ta Serlimar, den e caso 
aki EcoTech, lo mester paga Afls. 17.50 
extra. Esaki ta un castigo y medida riba 
lomba di nos ciudadanonan. 

Ademas en bista cu segun e ley Serlimar 
so lo bay ocupa su mes cu procedamento 
di sushi y no otro compania e ley lo duna 
Serlimar un monopolio y e “cost of doing 
business lo bira asina halto cu e otro 
compania priva lo no sobrevivi. E chens 
ta alavez hopi grandi cu lo bay over na 
kita trahadoman. 

Durante e demostracion e trahadoman 
tabata emocional over di e asunto aki, 
nan tin miedo di perde nan trabou. 
Ta trata di mas di 6000 mil cliente cu 
si nan no keda cu e compania, esaki 
lo sufri consecuencianan financiero. 

Un otro argumento t’e otro medida di 
Gobiernoribanospueblo,cualt’esugartax. 
Lo trece 33 miyon den caha di Gobiemo 
mientras cu esaki lo tin un impacto 
devastador riba cartera di nos hendenan 
humilde y riba e compania local cu ta 
produci refresco na Amba. 


E sugar tax aki no ta parti di un maneho 
balansa riba e tereno di prevencion di 
obesidad of otro malesanan cronico. 
Introduccion di sugar tax banda di hisa 
prijs di bebidanan pa nos pueblo, lo hisa e 
cost of doing business di e compania dor 
di cual lo bay over na kita trahadoman. 

Fraccion di AVP tabatey ora cu e 
trahadomanaentregauncartanaPresidente 
di Parlamento. Parlamentarionan lo 
mester entrega preguntanan riba e ley no 
mas tarda cu awe dia 23 di september. 
Despues di esaki Gobierno lo contesta e 
preguntanan den un “Nota naar aanleiding 
van het verslag” y asina cu esaki yega 
Parlamento e Presidente di Parlamento 
aki complaciente cu Gobiemo lo yama e 
reunion mas pronto cu ta posibel. 

Awor cu Gobiemo ta mira cuanto reaccion 
di preocupacion tin pa e ley ta di spera cu 
e recapacita pa no pusha e medida aki den 
stoma di nos pueblo. Pasobra nos pueblo 
no por wanta mas medida. 

Costo di bida a bira mas halto. Prijs di 
comestibles a subi, prijs di awa y coriente 
a bira mas halto, prijs di gasoline a bolbe 
subi. Asina bo por sigui menciona y sin 
cu Gobiemo ta bin cu ehercicio pa baha 
propio gasto of altemativanan pa mehora 
nos economia. 

E Gobiemo aki mester baha cantidad di 
Ministernan, loke el a priminti. Gobierno 
mester baha e cantidad di personal 
contrario cu loke nan a priminti e cantidad 
di personal a subi. CAft ta cuestiona esaki 
fuertemente. 

Tambe Gobiemo mester baha e cantidad 
di biahenan. Awor a para bira cu pa sconde 
biahenan di e Ministeman Gobiemo no ta 
manda informa Parlamento mas ora nan 
biaha, ni ki dia ni na unda. Di e forma 
aki Parlamento no por haci su trabou di 
controla gobiemo. 

Gobiemo mester baha alabez nan 
gastonan lucrativo pa compra di autonan 
caro y di ultimo modelo, compra di 
productonan di luho, organisa fiestanan 
pa nan cu nan. Gobierno no tin un 
“versobering” pa su mes y p’esnan cu ta 
traha serca/cu nan, pero ta scoge si pa tuma 
medida serca nos pueblo pa haya placa. 



Nos pueblo no por carga mas. Gobierno ya 
caba a tuma hopi placa fo’i nos hendenan. 
Entre otro a haya 10 miyon pa accijns di 
gasolin, 87 miyonnaBAZV,, 14.5 miyon 
na grondbelasting, 130 miyon na BBO. 
Sin bisti mascarada, Gobierno aki den 
dia cla ta atraca cartera di nos hendenan. 
Pesey mes tur e demostracionnan. 
Durante e demostracion di maestronan 
di skol na Parlamento, Wyatt-Ras hunto 
cu sr. Marlon Sneek tabata presente pa 
fraccion. E maestronan ta fada pasobra 
tin yen di problema: MDC, klasnan 
mucho grandi, muchanan ta drenta 
eerste cu 5 aña, ke elimina VWO 3 na 
San Nicolas, kier elimina MiddagMavo, 
personal di Examenburo a baha di 20 pa 
8 persona. Un maneho adhoc, un maneho 
cu Minister ta bin impone sin tene cuenta 
cu e actornan importante. 

Maestronan ta sinti cu nan no ta ser 
respeta den nan trabou. Tin falta di vision 
y tin falta di un maneho dirigi. Minister ta 
tuma decisionnan adhoc y kier impone sin 
consulta cu veld y esey tin tur hende fada 
y harta y nan a mustra nan malcontento. 
Maestronan no kier a papia cu Minister 
di Enseñanza, Rudy Lampe mas. Ta 
un lastima cu e Ministro Presidente cu 
a papia cu e demostrantenan a keda ripiti 
cu tin deficit y cu no por haci mucho pa 
nan. Si el a combersa cu nan apart. 
Maestronan a pidi na Parlamento pa 
bin mocion di desconfianza contra di e 
Minister. Wy att-Ras ta spera cu e coalicion 
lo para na banda di nos enseñanza y di 
maestronan, kendenan ta instrumentonan 
importante den nos enseñanza. 















Dialuna, 23 September 2019 


AWEMainta 


Corsou 


21 


No tin konfiansa mas den dje.... 

Seli kor a haña pérmit di Korte pa 
retirá shofur ku 19 aña di servisio 


WILLEMSTAD. Wes den promé in- 
stansia a konsedé e petishon di ge- 
rensia di Selikor pa nan duna retiro 
kondishonal na un shofur pa motibu- 
nan urgente. 

Wes a haña ku ta e shofur mes su falta 
ku ela haña retiro pasobra e shofur 
mes a krea un situashon kaminda no 
por tin un koperashon normal. 

E desishon aki a kai pasobra e shofur 
a ninga di hasi trabou adaptá na su 
kondishon fisiko di ta parsialmente 
héndikép. 

Ela haña retiro inmediato pasobra ela 
ninga di kore truk di sushi den sentro 
di siudat pasobra ela hasi operashon 
na su man. 

E kabayero a drenta den servisio di 
Selikor 19 aña pasá i tabatin un sala- 
rio di kasi 3000 florin pa luna. 

Aña pasá Selikor a tene reorgan- 
isashon i a traslad’é pa otro sekshon. 


Pa motibu dje operashon na su póls e 
tabata AO mas ku dos luna te dia 2 di 
yanuari ultimo pero su siguiente dia 
ela bolbe méldu malu pero pa dókter e 
por a bai traha dia 14 di yanuari. 

E dókter a rekomendá tambe pa lag’é 
traha komo shofur i no hasi trabou 
fisiko pisá. 

Selikor a bisa e trahadó ku dia e por 
traha atrobe e mester méldu na Land- 
fill na Malpais despues di a konsultá 
ku su dókter apesar ku dókter a firma 
ku e ta 100% bon. Den e kaso aki e 
homber no kier a traha komo shofur 
i sigur no na Malpais i ela méldu pa 
piki sushi den siudat. Selikor a urgi e 
trahadó pa méldu na Malpais i a duné 
retiro kondishonal. E homber no a 
hasi kaso dje apelashonnan di Selikor 
i a duné retiro al instante pasobra ela 
ninga di sigi órdu pa traha. 

Su abogado a argumentá ku e retiro a 
kousa masha konsekuensia pa su bida 



familiar i a pidi pa duné un kompen- 
sashon adekuado. 

Wes a ordená Selikor pa proba ku e re- 
tiro tabata hustifiká i nan a hasi esei i 
dor di keda sin bai trahadó, e trahadó 
a faya. 

E trahadó tabatin deber pa méldu na 
Landfill i deliberá ku su hefe riba kiko 
por hasi ku su kondishon. 

Wes a haña ku Selikor tabatin tur 
derechi di kia e homber mesora pa- 
sobra ela ninga di traha e trabou ku a 
duné. 

E argumento ku gerensia di Selikor 
tabatin rabia riba e trahadó tampoko 
wes no a rekonosé i a kondená e tra- 
hadó pa paga gastunan di abogado di 
Selikor tambe i e no ta haña ningun 
kompensashon. 


Frakshon di MAN ke reunion riba situashon di ABC Busbedrijf 


WILLEMSTAD. Ultimo tempu Frakshon di MAN a 
tuma nota ku e kompania di transporte publiko Auto 
Bus Bedrijf (ABC) ta konfrontando un situashon finan- 
siero delikado i ku posiblemente mester hasi kambio i 
adaptashon den nan maneho. 

Den e kuadro aki, djabiérné ultimo, Frakshon di MAN, 
a hasi un bishita di trabou na e kompania pa por haña 
un mihó bista riba e situashon di Auto Bus Bedrijf. 

Durante di e bishita Frakshon di MAN a haña un pre- 
sentashon amplio di e tim di maneho riba kiko ta plan- 
nan pa ku futuro di ABC. 

Tambe frakshon di MAN a haña un bista di e situashon 
finansiero aktual. Un di e aspektonan ku Frakshon di 
MAN ta konsiderá hopi importante ta e parti di mod- 
ernisashon di servisio ku ta na usuarionan. 


Sigur den e era moderno kaminda teknologia ta brinda 
hopi posibilidat. 

Frakshon di MAN a tende ku pronto lo tin un app ka- 
minda e usuario por mira presis kon leu e konvoi ta 
pa yega serka dje /basta e usuario tin telefon natural- 
mente). 

Na final di e presentashon Frakshon di MAN a haña 
un rekorido pa tira bista den e garashi i tambe e sitio 
kaminda ta laba e konvoinan. 

Transporte publiko ta di sumo importansia i mester 
regla esaki pa e funshoná di forma optimal i p’esei 
frakshon di MAN a manda un karta pa presidente di 
Parlamento den kual ta hasi un petishon pa konvoká 
un reunion di komishon sentral den kual lo deliberá ku 
Minister di WRP enkuanto di e situashon di e kompa- 
nia di transporte Auto Bus Bedrijf (ABC). 

KASO Dl LOTE GRANDI Dl KOKAINA TRATÁ DEN KORTE 



WILLEMSTAD. Un di e kasonan mas grandi di kontra- 
banda di kokaina di ultimo tempu na Kórsou a keda tratá 
ayera den sala di korte di Hustisia na momento ku den or- 
anan di mérdia e siudadanonanGionrey R. E. de Lanoi di 
24 aña di edat i Wolfgang H. ZavalaBlanco di 20 aña di edat 
a presentá dilanti di wes mr. D. Gruijters. 

Ta un kaso ku su tratamentu a tuma mas of ménos 2 ora 
ku fiskal Koert komo representante di Ministerio Publiko. 
Abogadonan defensor tabata señora mr. Moenir Alam pa 
Gionrey de Lanoi i mr. Russell Martis pa WolfgangZava- 
laBlanco. 

E duo ta akusá di transportashon di kasi 300 kilo di mari- 
wana, pa ta eksakto 272.880 gram di kokaina, mas 9600 
gram di mariwana. 

Ademas den e barku ‘Tequila’ ku a uza pa e transportashon 
tabatin un kantidat di arma di kandela entre kua arma 
outomátiko sumamente peligroso. 



E armanan ku outoridatnan a gara ta: 
un revólver Colt/ Cobra, un pistol Smith & Wesson 52-2 
(kaliber .38 spesial), un revólver Smith & Wesson modelo 
10-15 (kaliber .38 spesial), un pistol FabriqueNationale 


modelo HP kaliber 9 mm, un pistol Glock 17 number di seri 
KFY 106 kaliber 9x9 mm. 

Pa loke ta trata di e munishon mester papia di un total di 
271 kartucha di bala. 

E duo a keda akusá di 3 delito esta trafikashon di droga, 
esta kokaina i mariwana, pero tambe poseshon di arma di 
kandela. 

Pero pa WolfgangZavalaBlanco, kende tabata kapitan di e 
barku “Tequila” ta bini aserka ku el a move e barku kon- 
fiská for di Grote Werf pa haf di piskadó na Mari Pampun. 
E dagfar ku ta deskribi e aktonan kastigabel kometé ta 
menshoná e periodo 10 aprel 2019 pa 12 di aprel 2019 komo 
e periodo den kua e transporte di kokaina a tuma lugá. 

E mariwana ta durante e periodo di 1 di aprel 2019 pa 12 
di aprel 2019. WolfgangZavalaBlanco ta menshoná komo 
kapitan di e barku “Tequila”, siendo Gionrey de Lanoi ta- 
bata un di esnan pendiente na tera, wardando e yegada di 
e droga, pero a trata na kore bai asina el a mira helikópter 
den laira. 

Gionrey de Lanoi tabata manehá un outo Nissan koló di 
plata. 

FALTA RAPORT SIKOLOGIKO 

Abogado mr. Russel Martis, defensor di WolfgangZava- 
laBlanco a reklamá ku e ta sinti falta di dokumentonan im- 
portante manera rapórt di sikiater, sikólogo i Reclassering, 
pero wes no a duna tantu importansia na e opservashon- 
nan ei. 

Den sala di korte a resultá ku tabatin mas persona envolvi, 
sigur 2 persona mas, entre kua un tal “Peluche”, kende ku 
tur probabilidat a logra hui bai Venezuela. 
WolfgangZavalaBlanco a bisa ku “Peluche” a lag’é na kaya. 
E otro persona no a keda identifiká. 

Anto ta parse ku na tera tabatin un persona mas ku a keda 
gará, pero despues outoridatnan a laga esaki den libertat 
komo ku e ta parse ku e no tabata realmente envolvi i óf 
responsabel pa e aktonan kometé. 

Tabata Warda Kosta ku a detektá riba radar den awanan 
teritorial di Kórsou prosedente for di Venezuela e barku 
riba laman moviendo riba un speed masha haltu mes. 

Sentensia pa pilotonar di drone ku ta tira paki den prizon 


WILLEMSTAD. E duo Reykies Basilia (34) i Leonard Petro- 
nella (23) tabata den sala di korte ayera akusá di poseshon 
di 50 gram di mariwana (droga), kendenan alabes tabatin 
un drone den nan poder ku a keda señalá bulando riba pri- 
zon SDKK algun ratu promé. 

Outoridatnan a detektá ademas ku e drone ei a sirbi pa 
benta pakete abou den prizon. 

Tabata dia 17 di yuli 2019 ku e suseso aki a tuma lugá. 
Leonard Petronella ta shofur di e outo Volkswagen den kua 
polisnan a haña tambe Reykes Basilia ku e tas ku e drone i 
ademas e 50 gram di mariwana. Posiblemente pa benta den 
prizon, ounke algun ratu promé ya un pakete a keda bentá 
den prizon kaba. 

Pero na momento ku polisnan a bai listra na kas di shofur 
di e vehikulo, esta Leonard Petronella, a haña munishon, 

esta 15 kartucha di bala na esaki su kas. 

/ 

Ultimamente sa sosodé ku frekuensia ku sierto suidada- 
nonan ta manehá drone pa benta sea arma di kandela, dro- 
ga of otro artefaktonan prohibi den prizon. 

Outoridatnan a pensa ku esaki ta presis e kaso ku e sui- 
dadanonanReykies Basilia i Leonard Petronella, di kende 
polisnan a haña e melding ku mester sigui nan outo, paso- 
bra a bin sa ku riba e dia ariba menshoná lo mester tabatin 
un drone ta bula riba prizon. 

Ambos akusado tabatin pa defensa mr. H.C. van Blarcum. 
Por sierto kontra Reykies Basilia tin e sospecho ku e ta 
envolvl den un ladronisia ku a finalisá den un asesinato. E 
kaso aki sinembargo no tabata esun tratá den korte ainda. 
Tabata dia 17 di yuli 2019 ku polis a keda di méldu ku lo 
tin un outo Volkswagen Passaat koriendo den besindario 
di prizon i ku lo ta hasiendo esfuerso pa benta pakete den 
prizon, hasiendo uzo di drone. 

Nan tabata na altura di e iglesia di Juano Coco esta e kru- 
sada Kaya Chi ku Cha / Kaya Mochilla. 


Polis kore klém e vehikulo, para e vehikulo i a haña e duo 
Reykies Basilia i Leonard Petronella (shofur) sintá den e 
outo. 

Nan tabatin un tas ku lo ta pértenesé na Reykies Basilia 
den kua e drone i un saku di pléstik ku 50 gram di mari- 
wana. 

Reykies Basilia a atmiti ku ta di dje e tas aki ta. Leonard 
Petronella en kambio a insistl ku e no tin apsolutamente 
nada di haber ni ku e drone, ni ku e droga. Pasando e ta- 
bata riba kaminda den su outo el a mira Reykies Basilia, 
kende a pidié un kabes di boto. 

Leonard Petronella a bai di akuerdo, pero el a keda di pasa 
promé kumpra algun piesa pa su seadoo, pero pa nan mala 
suerte polis a para nan na e momento ei. 

E akusado Reykies Basilia a sali ku e vershon ku el a mira 
un tas abou bentá kantu di kaminda i el a pikié, pero ku 
despues a resultá ku den dje tabatin e drone i e 50 gram di 
mariwana den saku di pléstik. 

Reykies Basilia a insisti ku e no tabata sa di nada di e kon- 
tenido. Pero Leonard Petronella tambe a para ariba ku e 
no tabata sa kiko Reykies Basilia, na ken el a duna kabes 
di boto, tabatin huntu kuné den e tas. Final di kuenta a re- 
sultá ku polisnan a bai kas di Leonard Petronella i a haña 
munishon den e kas. 

Petronella a pretendé ku ta na Playa Canoa den mondi el a 
haña e munishon aki. Enfin ámbos a ninga redondamente 
ku nan a manehá drone riba prizon pa benta pakete. 
Remarkabel ta ku e akusadonan aki ámbos tin un pasado 
kaba ku hustisia. Wes a yega finalmente na e siguiente kon- 
dena. Pa Leonard Petronella e kastigu ku el a sinta te asina 
leu ta sufisiente, esei ke men ku ayera mes e por rekobrá 
su libertat. E akusado Reykies Basilia sinembargo a haña 
e kastigu di prizon di 9 luna kitando e periodo den aresto 
preventivo. 


Fiskal a pidi 6 aña di prizon pa 
Trafikantenan di droga i arma 

WILLEMSTAD. Ayera ampliamente e kaso di konrabanda di 
droga i arma bordo di un boto ku yama ‘Tequila’ a keda tratá 
i fiskal mr. Koert a demandá un kastigu di prizon di 6 aña 
pa kada un di e akusadonan, e droga i armanan di kandela i 
tambe e barku lo keda konfiská. 

Na final dje seshon WolfgangZavalaBlanco a pidi masha 
despensa pa loke el a hasi, el a bisa ku e tin hopi duele mes i 
ku lo e sóru pa nunka mas lo e hañ’é den aktonan kastigabel 
manera esaki. Wes mr. D. Gruijters a keda ku dia 11 di ókto- 
ber lo e dikta sentensia. 


SANTA THERESITA DI NIÑO HESUS - E FLOR CHIKITO 


“No perde ni un oportunidad di 
haci sacrificionan chikito, 
ofreciendo aki un sonrisa, aya 
un palabra di aliento; semper 
hacienda bon den tur cos 
chikito y haciendo tur esey pa 
amor.” 

Pastoornan Rey Nares y Rafy Cananeo di Parokia Sta. Theresita di Niño Hesus di San Nicolas ta cordialmente invita tur 
parokiano, deboto y Pueblo di Aruba en general pa asisti na e Nobena di nos Patrona cu ta cuminsa diadomingo awor 
22 di September pa 5:30 pm na Cas Curason di Maria (Blue Army Center) sigi pa Santo Sacrificio di Misa pa 6:30 pm. 
Despues di cada dia di nobena ta sigi un Santo Sacrificio di Misa. 

E Fiesta Patronal ta diamars 1 di oktober y ta cuminsa cu un procession saliendo for di Carnival Village pa 6 pm 
acompaña pa Orkesta Philharmonica y resando Santo Rosario direccion pa misa Sta. Theresita di Niño Hesus na unda 
lo tin un Santa Misa concelebra pa 7 pm. 

Ban nos tur hunto uni den oracion como un gran famia pa celebra e Fiesta di nos Patrona Sta. Theresita di Niño Hesus. 


Fechanan di nobena 

Dia 

Orario 

Lugar 

22 september 2019 

Diadomingo 

5:30 pm 

Blue Army Center 

23 september 2019 

Dialuna 

6 pm 

Blue Army Center 

24 september 2019 

Diamars 

6 pm 

Blue Army Center 

25 september 2019 

Diarazon 

6 pm 

Blue Army Center 

26 september 2019 

Diahuebs 

6 pm 

Blue Army Center 

27 september 2019 

Diavierne 

6 pm 

Blue Army Center 

28 september 2019 

Diasabra 

6 pm 

Kapel Emanuel 

29 september 2019 

Diadomingo 

5:30 pm 

Blue Army Center 

30 september 2019 

Dialuna 

6 pm 

Blue Army Center 

Te na Ulanda nan a refutá.... 

Homber ku koriente a dal mata no ta sikario 


WILLEMSTAD. Ounkt outoridatnan polisial lokal no a 
hasi menshon dje hecho ku ta koriente a dal un homber 
asina intenso ku ela bula su kabes foi su kurpa, a resltá 
ku ta un aksidente a sosodé. 

Varios ‘koresponsal’ e siman aki a pone foto dje homber 
ta kologá for di un dak pegá ku un waya di koriente i 
mesora e notisia a sirkulá ku ta likidá a likidá e homber 
komo e peresona k lo a mata un kriminal di Ulanda ku 
a bin skonde na Kórsou. 

Ta trata dje kaso kaminda riba Caracasbaaiweg dilanti 
di un panaderia dos pistolero a basha ráfaga di bala 
riba un surnameño ku a kometé un ripdeal di droga na 


Ulanda i a bin skonde na Kórsou. 

Pues, no tabata trata di un likidashon pero un aksi- 
dente masha violento i fatal. 

Estando riba e dak e homber su kabes a dal den un 
waya di koriente di alto volahe i a keda elektrokutá. 
Ela keda pegá ne waya durante algun minut i e im- 
pakto tabata asina severo ku e koriente a bula su kabes 
foi su kurpa. 

Un korant lokal a skirbi ku e homber lo ta e persona ku 
a likidá “Genna” Feller pero awe e pagina digital ‘Cri- 
mesite’ a konfirmá ku nan a haña material fotografiko 
ku ta un aksidente e kaso tabata. 


Apesar ku e ministerta Tout'.... 

PAR ta konsolidá nan respaldo na Minister Alcalá-Wallé 


WILLEMSTAD. — Partido PAR a emiti un deklarashon 
kaminda e partido ta reafirmá su respaldo na minister 
Alcala-Wallé apesar ku tin prueba riba mesa ku du- 
rante dos aña e señora no a kumpli ku e eksigensianan 
pa pasa screening eksitosamente. 

A señalá e hecho aki sin ku e tin di haber ku politika 
pero ta simplemente n kaso di fayamentu ku reglement 
di screening i esei no por bora for di bórchi. 
Konfirmashon ku e minister durnate dos aña a ehersé 
komo minister sin ku su atmishon por tbaata valido, ta 
ei pa tur hende tuma nota. 

Kon bin ta awor numa e señora a pone su ineresnan un 
banda. 

Direktiva di PAR a reakshoná riba loke nan ta referi na 


e konsternashon insistente rondo di e minister pa loke 
ta trata su nan ta yama su afiliashon i partisipashon 
den diferente fundashon boluntario. 

Segun Par, e informashon ta inkorekto i ta lamentá 
ku kontrinkantenan polltiko ta purba di influensia e 
opinion publiko ku informashon robes. 

E partido ta insisti ku Minister Alcala-Walle no ta bou 
di ningun investigashon. 

Integridat di Minister Alcala-Walle no ta den diskush- 
on e Minister ta konta ku sosten di partido i ta konti- 
nua ku su trabounan di Minister. 

PAR ta lamenta tipo di situashonnan ku ta krea div- 
ishon i mas deskonfiansa pu ku mandatarionan di nos 
komunidat. 


Intento di asesinato cu detencion 


WILLEMSTAD - Diabiérné 20 di séptémber 2019, alred- 
edor di 22.13’or Central di Polis a dirigi un unidad policial 
den área di Monte Verde pa un intento di asesinato. 

Na yegada di e patruya n’e sitio e hómber vlctima a declará 
cu durante un wega di domino a surgi un discusion entre e 
y un otro hómber. 

E hómber sospechoso a menasá e vlctima cu e ta bay agredl’e 
y e vlctima a pusha e sospechoso pa despues bay for di e si- 
tio. E hómber sospechoso a drenta su vehiculo, core busca 
e victima y dal’e cu e vehiculo y core bay for di e sitio. 


Ambulance cu a presentá, a transportá e vlctima pa poli- 
clinica di SEHOS pa tratamento médico. 

Continuando cu e investigacion, diasabra, alrededor di 
11.00’or di mainta, Polis a detené e hómber sospechoso 
I.C. nacé na Haiti di 40 aña di edad, na Warda di Polis 
Punda despues cu el a bin entregá su mes, relacioná cu e 
intento di asesinato ariba mencioná. 

A presentá e sospechoso dilanti un Fiscal auxiliar cu despu- 
es di interogacion a ordená su encarcelamento pendiente di 
mas investigacion. 

Mama Maria di Alto Vista su nobena nadonal ta cuminsa 


NOS a drenta un siman crucial na 


Tanki Leendert, dia 2 di october Da- 


E misa lo ser transmiti door di Tele 


unda nos lo bai tin e Nobena Nacio- 
nal, e fiesta Catolico di mas grandi di 
nos pais. Esaki na honor di nos Pa- 
trona stima pa henter nos pais, San- 
tisima Virgen Mama Maria di Alto 
Vista. 

Nobena Nacional cu lo cuminsa diasa- 
bra awor 28 di september pa 5:30’or 
di atardi na Kapel di Alto Vista mes y 
e Parokia di Noord ta na turno. 

Dia 29 september Savaneta, dia 30 di 
september Paradera, dia 1 di october 


kota, dia 3 di october Brazil, dia 4 di 
october San Nicolas, dia 5 di october 
Oranjestad, dia 6 di october Santa 
Cruz. Tur dia despues di e Nobena, 
tin Santo Sacrificio di misa canta. 

Dia 7 di october ta e fiesta grandi 
cu participacion di tur parokianan 
di nos pais, bow direcion di Monsei- 
gneur Obispo Luis Antonio Secco. E 
misa solem canta ta cuminsa pa 6’or 
di atardi. E coro ta bow direcion di 
señor Mirto Tromp, parti musical e 


Aruba, danki na cooperacion di S.E. 
Ministro Chris Romero. 

Ta bon pa recorda tur fielnan, gru- 
ponan di oracion cu dia 6 di october 
lo bai tin vigilia cu presencia henter 
anochi di Santisimo ariba altar. Di 
7:30’or te 8:30’or Santa Cruz-San 
Nicolas-Brazil, 8:30’or-9:30’or Sa- 
vaneta-Paradera, 9:30’or-10:30’or 
Tanki Leendert-Oranjestad, 10:30’or- 
ll:30’or, Dakota-Noord. 

Despues di misa dia 28 di september 



< ??uH&ieU 'r%QMe & 0iematwui 

"Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

Cu inmenso tristeza nanoscurazon nos ta anuncia 
fayecimento di: 



Alda I. Choles Gonzalez 

*13-09-1933 tl 9-09-2019 
Na Nomber di su: 

Yiunan: Xiomara i Wilder Gamez 

Deymar Jaramillo 
Leonardo Jaramillo 

Nietonan: Annettis, t Tuyo, Maye, Lisa, Sindy, 

Kichi, Nini, Lore, Mimi. 

Bisnietonan: Jeandré, Nydie, Jalienne, Angelina, 

Brianna, Desiree, Kourtney, Jaylion, Leo, Jayline, 
Daryline, Xaleyna, Joeilis. 

Rumannan: Ramona Marquez ifamia 

Prima-Ruman: Aura Arevalo 

Alejandro Choles 
Ex-Nuera: Vivian Krosendijk 

Amigonan di Cas: Iris Romero, Mercedes Celedon, 
Maria Jacapucci, More, Segunda, Kwika, Edna iFamia, 
Alba, Catrinchi, Otto iFamia, Edwin iFamia, Nubia, 
Gladys, Maria, Costeña, Odalys, Reina, Gala. 
Sobrino(a)nan, Primo(a)nan idemasFamiana Colombia i 
Aruba: Choles, Zuñiga, Jaramillo, Arevalo, Pimienta, 
Quintero, Perez, Murga, Ariza, Pinzon, lnsignares,Egea, 
Caceres,Wever, Dania,Jacapucci, Krosendijk, Croes, 
Vasquez, Mejia, de los Santos, Rodriquez, Awilda, 
Mendez, Arregoces, de Armas, Gutierrez, Varela, 

Rasmijn, Pacheco, Ahomada, Gamez, Diaz, Gomez. 

Ta invita pa asistinaacto di entiero cu lo tumalugardiar- 
anzon 25 september 2019 for di 2'or pa 4'or di atardina 
Aurora Funeral Home despues lo Sali pa santana Central 
di SabanaBasora. 

"Deseo di difuntaAldapa por bin nacolornanalegre" 
Disculpanossi den nostristesanos pora lubidaalgunfa- 
mia of conocir. 

Bishita di CondolenianaHospitalstraat #15 (cas di e 
difunto) di 7'or pa 9'or di anochi, despues di entieronos 
no por ricibibishita di condolencianacas. 


gran musico Robert Jeandor y señor 
Igmar Maduro. 


Aufei 

"Your dead will live. My corpses will rise up. Awake and 
shout joyfully, You residents in the dust! For your dew is 
as the dew of the morning, And the earth will let those 
powerless in death come to life.' 

Isaiah 26:19 

With deep sorrow we hereby announce the passing 
away of: 



Rafael Fernando Potter 

Sunrise: June 25th, 1941 
Sunset: September 15th, 2019 

Left to mourn his loss are: 

Son: Justin Hodge (Potter) 

Stepson: Reginald Edwards 
Sisters: Mavis A. Clark-Potter 
H.Vivina Lynch-Potter 

Brother: Albion A. Potter in the Netherlands 
Nieces and Nephews: 

Sonia, Kenrick Euson & family 

Patricia, Russel E. Grant & family 

Roy Lynch &family 

Colleen, Henk Schouten & family 

Irwin Strachan & son 

Thrisana, Engelbert Visser &family 

Clint, Doralinda Strachan 

Djovanka Strachan 

Brother and sister in law & family 

All his loving spiritual brothers and sisters of the 

Organization of Jehova's Witnesses 

He was related to families: Edwards, Potter, Clark, Lynch, 

Strachan 

Opportunity for condolences will be on Friday Septem- 
ber 20th 2019, from 7pm to 9pm at Aurora Funeral 
Home. 

Farewell Ceremony will take place on Monday Septem- 
ber 23rd 2019 at Aurora Funeral Home from 2 pm to 4 
pm. Cremation will take place in family union. 


Pastoor Santiago di Noord lo bendi- 
ciona e porta di Kapel y declara cu 
esaki lo keda habri 24 ora, esta esnan 
cu ta desea di bin reza na momento 
cu nan ta desea cu Kapel ta habri du- 
rante tur e dianan di e celebracion. 
Mester duna danki na S.E. Ministro 
mr. Andin Bikker, kende a coopera cu 
guardianan di seguridad di CEA lo ta 
presente 24 ora y tambe CERD n.v. lo 
percura pa iluminacion. 

Apesar cu e situacion di nos pais 
no ta di e bon ey e siguiente comer- 
ciantenan y empresanan a duna nan 
cooperacion: Triple A, Compra n.v., 
Humphrey(Vito)Croes, Visser Trad- 
ing n.v., APA n.v., Subway n.v., Willy 
Pool n.v.,Ferm n.v.(Rudy Croes), Wil- 
liam Cheng, Mayrin Croes, Peanuts 
Restaurant n.v., Aruba Bank n.v., 
Rutina Property n.v., Botica Parade- 
ra n.v., Technical Service n.v., Tom 
van der Biezen(tent). Danki na boso 
contribucion e celebracion por tuma 
lugar, Mama Maria di Alto Vista lo 
bendiciona boso. 

Aruba henter, fielnan di Mama Ma- 
ria ta ser invita pa haci e celebracion 
na honor di nos Patrona stima, algo 
grandi. 

Aruba, mundo mester di oracion, ta 
pesey fielnan, famianan, gruponan di 
oracion, politiconan, deportistanan, 
hobennan, specialmente den examen, 
henter Aruba ban duna nos Mama 
stima un bunita homenahe. 

Pedro Cruz y Samuel Rosales di Noord Taekwondo 
Center ta da pa dia 28 di september 


a tigJ 

Aiijora 

sp ®-- <*y 

"?u*ten<xt £ fénetttatvuf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, pero conforme cu boluntad di 
Señor, nos ta anuncia fayecimento di nos ser keri: 



Sra. Vda. Bertha Claver Danies-Tromp 

Mihor conoci como "Mama'of "Tanchi" 
*09-09-1930 - T20-09-2019 

Acto di entiero lo wordo anuncia despues 


Au^ra 

sp®-—- <*y 

Gradicimento/lnvitacion 

Pa medio di e anuncio aki famia ta gradici tur esnan cu a 
companja nos den e momentonan dificil di enferme- 
dad, fayecimento, y entiero di nos mama, wela, y 
bisawela stima 



Maria Hendrika Sofia Croes Lacle 

Gradicimento ta bay na Dr. Van Trigt/ Dr. Tromp y 
assistent nan na consultorio, Dr. Casper Lacle y assistent 
nan na consultorio, Edmund Harms Foundation y su 
team, Wit Gele Kruis y su team, Wesfalia Lopez.Tur cu a 
manda flor, krans, mensahe, e-mail, yamadanan 
telefonico, tambe Max Hassell, na tur famia, bisinja y 
amistadnan. 

Tambe un danki na Funeraria Royal pa nan bon servicio. 
Boso muestra di atencion a significa hopi pa nos y 
tabata un gran Consuelo pa nos y lo keda graba pa 
semper den nos memoria. 

Alavez ta invita tur famia y conocirnan pa asisti na 3 
Santo Sacrificio di misa cual lo tuma lugar dialuna 23 di 
september, diabierna 27 di september y diasabra 28 di 
september, tur pa 7or di anochi na Misa Sagrado 
Curazon di Hesus na Savaneta. 

Despues di ultimo misa lo tin un Rosario na Cas 
Savaneta 14 

Di parti yuinan y demas famia 


FOR di dia cu Pedro Cruz y Samuel Rosales a 
wordo selecta pa Best of the Best Taekwondo 
Test Event cos a bira mas cayente na Noord 
Taekwondo Centen 

Grand Master Chaco Cornelio hunto cu su 
team di Masternan a pone cabes hunto pa bin 
cu un bon plan y strategia. 

Master Melvin Rasmijn t*e curador den 
Noord Taekwondo Center y tin su team bon 
motiva pa dia 28 di september pa topa nan 


contrincante den Centro di Bario BraziL 

Master Yoshmar Wever ta dedicando mas 
tempo na su team, pasobra despues di e Test 
Event ta bay bin Best of the Best y Pedro 
Cruz tin un weso pa bay regla contra di Chile* 

Un di e preguntanan ta, kico por spera for 
di Pedro Cruz y Samuel Rosales dia 28 di 
september den Centro di Bario Brazil? 


A$Sr« 

Salmo 23 

"Señorta miwardador, mi'n tin falta di nada. Den 
cunucu di yerba berde e ta ponemi sosega. E ta 
hibaminaawatrankil, pa mi bolbehañaforsa." 

Cu tristesananoscurason, peroconforme cu boluntad di 
Dios, nos ta participamorto di: 



Sra.: Ana-Maria LarondeTromp 

Viuda di Sr. Emile Laronde 
* 28 april 1932 
+ 17 september 2019 


Na nomber di su yiunan: 

Elaine y George (Joy) Dirksz-Laronde y famia 
Greta Laronde y famia 
Wilbur y Marva Laronde-Smith y famia 
Judith y CesarTromp-Laronde y famia 

Su 8 nieto/nieta nan: 

Gerald y Stacey Dirksz-Goodnight y famia 
Zulaika y MichaelCroes-Dirksz y famia 
Melanie y Aaron Henneke-Wagner y famia 
Fabien y Becky Laronde-Coburn y famia 
Gregory Laronde 
Gary Laronde 

Sidney y Marjolein Tromp-Winklaar y famia 
Lisandra Tromp 

Su 16 bisanieto/a nan 

Surumannan: 

Juan (Jonkey) y BeatrixTromp-Ridderstap y famia 
Elsa (Lichi) y Juan Tromp-Tromp y famia 

Susubrino y subrinanan 

Staf y personaldi Huize Maris Stella y compañeronan y 
compañeranan di afdelingWanglo. 

Demas famia:Tromp,Laronde, Dirksz, Wagner, Danje, 
Boekhoudt, Smith, Goodnight,Croes,Henneke, Coburn, 
Winklaar, Kelly, Julio, Hernandez, Roga, Maduro, v/der 
Linden, Britten,Olive, Jeandore, Benoit, Baron, Bruney. 

Ta invita tur famia, amigo y conosirnan pa acto di 
despedida cu lo tumalugardiaranzon 25 september 
2019 for di 2'or pa 4'or di atardinamisa di Fatima na 
Dakota Y despues pa Santana KatholiconaSt.Cruz. 


A$f,a 

Kgo - 

‘ ÇmteKal 'i¥o*HC & 0ie*Haton^ 

"Mi ta warda, warda so riba Señor, 
mi tin fe den su palabra" 

Ps. 130:5 

A fayece cristianamente na edad di 83 aña: 



Sra. Vda. Veronica Trimon-Croes 

Mihorconoci como"Jonca" 

Na nomber di su: 

Tata: tlsais Croes 
Mama: tJuanita Croes-Thiel 
Yiu: Astrid Y ShonLe 
Nieta: Dianne 
Bisanieto: Jushwin 

Rumannan: tCristina y tCarlito Croes-Dirksz 

Antonio Bubu y Clara y famia Croes-Wester 

tMaximon Mache Croes 

Sarita Rita y famia Croes-Maduro 

tMartin Chon Tin y Lima Famia Croes -Yarzagaray 

Sira y famia Croes-Laclé 

Addison y Rosalda y famia Croes-Lopez 

Swa-y cuñanan: 

tAugustin y tLucia Dijkhoff-Trimon y famia 
tMerco y tLena Trimon-Geerman y famia 
tAnny yt Fabian Kelly-Trimon y famia 
tEnrique y tVictoria Trimon-Scharbaay y famia 
tChemmy y tChichi Trimon-Coronel y famia 
tJulieta y tFelipe Erasmus-Trimon y famia 
tMargarita y tChico Donata-Trimon y famia 
Sra. Vda. Emma y tRoeli Odor-Trimon y famia 
Andres y Clara Trimon-Arredondo y famia 
tFita y Sr. Vdo. Chinto Tromp-Trimon y famia 
Sobrino- y sobrinanan: tRuben, Mariela, John, Nel, Roly, 
Anthony, Shareen, Anette, tHaime, Maikel, Nathaly, 
Sidney, Delio, Robert, Anthony, Joselito, Brian, tGarvin. 
Primo- y primanan, comper- y comernan, Ihanan y 
conocirnan di Paviljoen 

Demas Famia: Croes,Trimon, Briezen, de Mey,Thiel, 
Dirksz, Wester, Maduro, Martha, Yarazagaray, Lopez, 
Dijkhoff, Petrochi, Geerman, Kelly, Scharbaay, Coronel, 
Erasmus, Donata, Odor, Arredondo,Tromp, Luydens. 
Acto di despedida y entiero lo tuma lugar na Aurora 
Funeral Home diamars 24 di September 2019 di 9'or pa 
11 'or di mainta. Despues lo sali pa santana Catolico na 
Paradera. 

Lo tin un box disponibel pa un bon causa. 

Disculpa nos si den nos tristesa nos por a lubida algun 
famia of conocir. 

Despues di entiero nos no ta ricibi bishita di condolencia na cas. 

